મોદીની હવેલી -૧૦ (પૂર્વી મલકાણ) | દાવડાનું આંગણું\nસપ્ટેમ્બર 4, 2019 પૂર્વી મોદી મલકાણ, મોદીની હવેલીP. K. Davda\n( ફટાણાંનું લોકગીત )\nબગસરાની એ અમારી હવેલીમાંથી જે મારા હૃદયની સૌથી નજીકનો ખૂણો રહ્યો હોય તો તે જૂની મેડી અને તેની ઝરૂખડીનો ભાગ છે. ગ્રામ્ય ઘરોમાં આ મેડીઓનો મહત્તમ ઉપયોગ એક સમયે થતો હતો. ખાસ કરીએ નવપરિણીત યુગલોને આ મેડી સમર્પિત કરવાંમાં આવતી હતી, પણ અમારે ત્યાં એવું નહોતું પણ તેમ છતાં યે આ એ મેડી જ હતી, જે કેવળ પોતાનાં બે અક્ષરો સાથે લોકજીવન, લોકસાહિત્યમાં સમાયેલી પોતાની અનેક વાર્તાઓને અમારા જીવનમાં યે રજૂ કરતી હતી જેણે કારણે મેડી એ મારે માટે માની ગોદ સમાન બની રહી. એક બાળકને જેમ માની ગોદમાંથી જીવનનિશાળનો પહેલો પાઠ મળે તેમ બગસરાની મેડીનાં એ ખૂણેખૂણા એ મારે માટે પહેલી નિશાળ બનેલાં.\nઆ મેડીમાં દાખલ થવાનાં બે દરવાજા હતાં. એક તો દુકાનમાંથી અને બીજો દરવાજો નીચેની ચોકીમાંથી. ચોકીમાંથી બે દાદરા ઉપર ચઢીને અતેરીયામાં અવાતું જ્યાં ઘંટલા, ઘંટલી, સગડિયું, કોલસા, સૂકા છાણાં, એરંડિયાનું તેલ, ઘાસલેટ વગેરે પડ્યું રહેતું. અતેરીયામાંથી બીજાં બે દાદરા ચઢીને મેડીએ અવાતું. બપોરે રસોડું પૂરું કર્યા પછી મમ્મી, કાકી, ભાભુ વગેરે થોડીવાર ડિલ લાંબુ કરતાં તે સમયે મોટી બા દુકાનેથી બે માણસોને બોલાવતાં અને તેમની પાસે ઘંટલા ઉપડાવી, મેડીએ લાવી ત્રણ પાયાવાળી લાકડાની બનેલ માંડી પર રખાવતાં. મેડીને એક ખૂણે ત્રણ -ચાર ઘઉંનાં બાચકા કાયમ પડ્યાં રહેતાં. જ્યારે વહુવારુઓ આરામમાં હોય ત્યારે અમને છોકરાવને મોટી બા સાદ દેતાં. મોટી બા નાં એ સાદ સાથે આખી યે હવેલીનાં દાદરા મોટા પગલાંથી ( એક સાથે એક એક દાદરા ઉપરથી ઠેકતા ) ધડાધડ ગુંજી ઉઠતાં. જૂની મેડીએ પહોંચી ઘંટલાની આજુબાજુ બે પગ પહોળા કરી બેસતાં. પછી આખા અઠવાડીયા માટે બાજર, જુવારનો અને ઘઉંનો લોટ દળતાં અને ઘંટીમાં મગનાં ફાડા કે રાઈનાં કુરિયા કરતાં. અઠવાડીયામાં બે-ત્રણ વાર બપોરનાં સમયે મણાવીઆની છોકરિયું આવતી ત્યારે અમે તેમની સાથે દોરાનું ભરતકામ અને મોતીના તોરણ, ચાકડાં, રમકડાં વગેરે બહુ બનાવતાં. જો આ ભરતગૂંથણનું કામ ન હોય તો અથાણાં બનાવવાનાં કામ થતાં. કેરીની સિઝનમાં કેરીનાં અને બાકીની સિઝનમાં કરમદા, ગુંદા, ગુંદી, કોઠમડી, આદું, હળદર, આંબળા, ટીંડોરા, ગાજર વગેરેના અથાણાં બનતાં રહેતાં.\nજો અથાણાં યે ન કરવાનાં હોય તો અમે પાપડ બનાવતાં. જો કાંઇ કામ ન તો અંતે મેડીમાં રહેલ હીંચકા પર બેસી ગરમ ગરમ ચા નાં સબડકાં લેવામાં આવતાં ને અમે છોકરાઓ શું કરીએ છીએ, કોના સગાનું શું થયું, કોની સગાઈ થઈ, ને કોનું લગન તૂટ્યું, કોની વહુ વરને લઈને જુદી થઈ ગઈ, કોની વહુનાં કેવા પગલાં છે, કોની વહુ જોરાવરી છે વગેરે ચર્ચાઓ થતી. આ ચર્ચાઓમાં મને, રશ્મિબેન અને સંધ્યા ને સાસરવાસનાં પાઠ ભણાવવામાં આવતાં. આમ મેડીની અંદર એક જીવન ધબકતું હતું તો, મેડીની બહારની યે એક દુનિયા હતી જે વાર પ્રસંગે અવારનવાર દેખાતી.\nઅમારી જૂની મેડીની ઝરૂખડીનો એક ભાગ મુખ્ય બજાર તરફ પડતો હતો. ગામમાં થતાં દરેક ઉત્સવો, લગન પ્રસંગની શોભાયાત્રા અને વરઘોડા મુખ્યબજારમાંથી પસાર થતાં ત્યારે તેમને જોવા માટે અમે ઝરૂખડીમાં કીડિયુંની જેમ લાઇનબધ્ધ ઊભા રહી જાતાં. કોણે કેવું સેલું પહેર્યું છે, કોણે લાજ કાઢી છે, કોણે માથે ઓઢીને બજારમાં રહેલાં વડીલોનો મલાજો રાખ્યો છે, કોણે વરબેડીયું ઉપાડયું છે, કોનાં ઘરમાં કોણ મેમાન આવ્યું છે તે જોઇ લેતાં, તો સામેથી શોભાયાત્રાવાળા યે ઉપર તરફ જોઈ અમને જે.. સી કૃષ્ણ કહી, મુંબઈવાળા નાના ભાઈ શું કરે છે, કે કેમ ઘણાં દી થી નદીએ દેખાતાં નથી, આ રવિવાયરે ખેતરે જાવાનું સે તમારી સોકરીયુંને આવવું સે? એમ પૂછી લેતાં કે વગેરે સમાચારો પૂછી લેતાં. કોક કોક અવળચંડું હોય એ અમને બદરુંભાઈનાં કબ્રસ્તાનમાં રમતાં દીઠેલા એવી ફરિયાદે ય કરી દેતાં. બીજી બધીયે વાત તો ઠીક છે પણ કબ્રસ્તાનમાં રમવાની ફરિયાદ અમારે માથે ઘા કરતી. કારણ કે કબ્રસ્તાનમાં જવા બદલ અમને જે સજા મળતી જેમાંથી છોકરાઓ છટકી જાતાં ને અમે ત્રણ બેનું પકડાઈ જાતી. આ સજા કામની બાબતમાં યે પાછું જો રાજકારણ રમાયું તો રશ્મિબેન ને સંધ્યાનાં કામનો ભારેય મારી ઉપર આવતો. આ બે મોટી બેનોનું કામ પૂરું કરવા રહું ત્યાં મારું કામ રહી જતું જેથી મને કામચોરની ઉપમા મળતી. આથી મને મળતી ત્રીજી સજા. આમ ઉપરાઉપરની સજાને કારણે હું હવેલીથી લઈ વખાર ને દુકાન સુધીનાં કોઇક ખૂણામાં ભરાઈ જાતી. વધુ પડતાં કામની સજામાંથી તો બચી જવાય, તો કોઇકવાર હવેલીમાં મદદ કરવાં મણાવીઆની છોકરીયું મને મદદ કરતી અને પછી મોટી બા પાસે જઇ કામની બાબતમાં રમાયેલાં રાજકારણની વાત કરતી. આ રાજકારણની વાત સાંભળી મોટી બાનું માથું ફરી જાતું. તેઓ રશ્મિબેન અને સંધ્યાને ગુસ્સો કરતાં ને કેતા કે એ બેબુડી.. એ સંધ્યા.. તમારી નાની બેન છે એટ્લે બધું યે કામ એની માથે નહીં નાખવાંનું, એમ અંચાઈ કરશો ને તો કાળીયો ઠાકર આખો ય દી તમને રસોડાંમાં જ બેહાડી રાખશે હમજીયું કે નહીં? પછી મારી સામે જોઈ ને માથે હાથ દઈને બેસતાં ને ભાભુને કહેતા કે એ…..કલા ..આ છોરીનું શું થાશે? આ આવી ને આવી ભોળી ને મૂરખ રહી તો સ હાહરિયાં (સાસરિયાં ) તો ફોલી કાઢશે. આ આખો ય દી આમ ગધેડાની જેમ કામ કરશે ને તો યે કોઈ હારું નહીં બોલે આમ ખોટેખોટું બધું યે તારી માથે લેતી રઈશ ને તો હાહરામાં ગાંડી થઈ જાઈશ હમજી કે નહીં? આમ બોલતાં બોલતાં મોટી બા મારા માથે હાથ ફેરવતાં ને પછી મારી આળપંપાળ કરતાં કરતાં મને જૂની મેડીનાં હીંચકે બેસાડી ભરતકામનાં ગૂંચવાયેલા દોરાને છૂટા કરવાનું કામ મને આપતાં. ( ફરી એક કામની સજા ) આ ગૂંચવાયેલા દોરાની ગાંઠું કાઢવાનું કામ બહુ અઘરું પડતું. તેથી હું પૂછતી કે; આ દોરો કાતરથી કાપી નાખું બા? ત્યારે તેઓ કે’તાં કે નાં હોં બેટા આ તો તું તારી બેનોની સરખામણીમાં નબળી છે ને એટ્લે આ કામ સોંયપુ છે. આ દોરાની ગુંચ્યું કાયઢતાં કાયઢતાં તારા જીવનમાં જે આગળ ગુંચ્યું આવશે ને ઇને ખોલવી હારી પડશે માટે હાલ્ય તો મારી બચુડી હાયથથી ખોલવા માંયંડ તો કહી પોતે બીજે કામે લાગી જાતાં. મોટી બા નાં ગયા પછી કવચિત્ રશ્મિબેન ને સંધ્યા મારી સાથે જોડાતાં ત્યારે આજુબાજુ બા નથી ને એની ચકાસણી કરતાં કરતાં અમે ફરી ભાભુ કે કાકી પાસે મમરો મૂકતાં કે; આ ગાંઠું કાપી નાખીએ તો જલ્દી જલ્દી કામ પૂરું થાય. આ સાંભળી એ લોકો યે કે’તા કે, નાં હોં બેટા જેમ મોટી બા કહી ને ગ્યાં સ ને ઇ જ પરમાણે કરો. મોટી બા ની જેમ આ કાકીની ને ભાભુની વાતવસ્તુ અમને એ સમયે ક્યારેય ખ્યાલમાં નહતી આવતી એટ્લે અંતે કંટાળાને દૂર કરવાં મોટી માડીએ શીખવેલું ભજન જોર જોરથી ગાવા મંડી પડતાં “આજે ખોલીએ જીવતરની ગાંઠ્યું અમે, કાલે સવારે મારી આતમની ગાંયઠું તમે ખોલજો કાળીયા ઠાકરજી.” ને પછી ખડખડાટ હસી પડતાં ને એ હાસ્ય સાથે કાકી, ભાભુ કે મોટી બા આવીને અમારા માથા પર વ્હાલથી ટપલી મારીને કે’તા, અમારી ગાંડીયું નહીં તો … કાલે સવારે તો ફરરર કરતી ક ને ઊડી જાશે….ઇના માળા ને હાચવવા ..કહીને એ લોકોયે હસી પડતાં ને પછી તો એ …ય .ને ..આખી યે મેડી ફૂલ વગરનાં બગીચે એકીસાથે ખીલી ઉઠતી તી.\nઅમારી મેડીની હસતાં ખૂણામાં મણાવીઆ બાઈઓની જે ૯ થી ૧૦ છોકરીયું આવતી એમાંથી કાન્તા, મીના, શાંતિ, ચંપા, બેના એમ અમુકનાં જ નામ યાદ છે. આ છોકરીઓ ઘરે આવતી ત્યારે ગામ આખાની વાતું ને વાર્તાયું લઈને આવતી. જેમાં પાનની દુકાન થી લઈ ખેડૂ સુધીનાં તમામ લોકો રહેતાં. આ છોકરીયુંમાંથી કોઈકની સગાઈ થઈ હતી, ને કોઈકની થવાની હતી, કોઈક માટે હજી છોકરાઓ જોવાતાં હતાં. અમે ઘણીવાર તેઓને પૂછતાં કે એમનો થવાવાળો વર શું કામ કરે છે? તો સાડી કે ચુંદડીનો છેડો મોંમાં દબાવી ધીરેથી શરમાતાં બોલતી “ ઇ ટરક હંકેસ અથવા તો બોલતી કે ઇ તો ખટારો હાંકે સ, ડરાઇવર સે ને” મોટા થયાં પછી મને ખ્યાલ આવેલો કે, અમારી વખાર એ છોરા-છોરીયું માટે જોડાં કરાવવા માટે બ્રાહ્મણ બનતી હતી તેથી મોટાભાગની છોકરીયુંનાં વરો ડ્રાઈવરો હતાં. અમારાથી આ નાના માણસો કહેવાતાં આ લોકોની શ્રધ્ધા વિશ્વાસ અને માન્યતામાં જોગા, જોગણીયું, દાદા ખેતરપાળ, ભૂત,પ્રેત, મામા, ચૂડેલ, ઝખિણી વગેરે રહેતાં. એમની આ માન્યતાને કારણે આ બાબતમાં મનેય થોડુંઘણું યે શીખવા મળેલું. દા.ત સગર્ભાવસ્થામાં જે સ્ત્રીનું મૃત્યુ થયું હોય તે “ઝખિણી” બને છે. આવી સ્ત્રી નાના બાળકનાં ઘોડિયાની આસપાસ ફર્યા કરે છે. આવી સ્ત્રીની મુક્તિમાં ઢીંગલા -ઢીંગલીનું દાન આપવામાં આવે છે. જે વ્યક્તિ મરી જાય છે તે વ્યક્તિનો દેહને અગ્નિદેવને ન સોંપાય ત્યાં સુધી તે “પ્રેતવસ્થા” કહેવાય છે. જોગા -જોગણી એટ્લે મૂળ માતાની જ એક શક્તિ જેનાંમાં ઈશ્વરીય શક્તિનો વાસ હોય તે. જે છોકરો -છોકરી કુંવારી અવસ્થામાં મરી જાય તેમને માટે “નારાયણબલિ” નામની વિધિ થાય ત્યારે પૂર્વજો ઘરનાં કુટુંબીજનોનાં દેહમાં આવે વગેરે. અનેક માન્યતાઓમાં માનતી આ છોકરીયું ને જેવી ખબર પડે કે અમે ક્યાંથી રમીને આવ્યાં છીએ તો એ જ મિનિટે અમને તેઓ ઘર બહાર લઈ જાતી અને અમારી ઉપર પાણીનો છંટકાવ કરતી, ને જો એની સામેથી અમે આવતાં તો અમે ઘરનો દરવાજો ખોલીએ એ પેલા જ એ લોકોએ ડંકી સીંચીને રાખી હોય તે અમારી પર રેડી દે. અમે કપડાં બદલીને આવીએ પછી કબ્રસ્તાનની બધી યે વાત પૂછતી ત્યારે હું સુંથાબીબીની ઝાંઝરનો ખાસ ઉલ્લેખ કરતી ને કહેતી કે, અમે જ્યારે સાવ શાંતિથી બેઠાં હોય ત્યારે સુંથાબીબીની ઝાંઝરીનો નાદ અમારા મનમાં નાનકડી બીક ઊભી કરે છે પણ જો નાદ ઓળખી જઈએ તો વાંધો ન આવે. ત્યારે એ અમને સમજાવતાં કે જે જગ્યા જાણીતી હોય ત્યાં વાંધો નો આવે, પણ અજાણી જગ્યાનાં અને અવાવરુ વાતાવરણને પોતાની નિશાનીઓ હોય છે. જેમ કે, અચાનક ઠંડી લાગવી, વરસાદ, બરફ જેવું વાતાવરણ થઈ જવું, ગરમી વધી જવી, ખરાબ વાસ આવવી, લોબાનની સુગંધ આવવી, ન જાણીએ તેવી વ્યક્તિનું અચાનક સામે આવવું ને અચાનક ગાયબ થઈ જવું વગેરે. જે વખતે આ વાતો થાતી તે વખતે અમને એની એકેય વાતો ન સમજાતી પણ બસ અમે સાંભળી લેતાં. આ વાતનો અલગ અર્થ કરીને અમે તેમને કહેતાં કે આ તમારી નિશાનીયુંમાં અમને રસ નથી, કાંક કોઈ બનાવ થ્યો હોય તો ક્યો. પણ એવું કાંઇ તેઓ અમને કેતાં નહીં, કદાચ અમે તેમને માટે નાના હોઈશું કે એમને એમ લાગતું હશે કે આ છોકરાઓ બી જાશે તો ભાભુ, કાકી તેમને ખીજાશે. પણ એની સાથે બીજી વાત એ હતી કે તેમની વાતો સાંભળી અમે જ્યારે બદરુંભાઈને ત્યાં રમવા જતાં, ત્યારે ત્યાં તેમનું ને તેમની બંને બીબીઓનું ને માથું ખાઇ પૂછતાં કે તેઓએ ક્યારેય ભૂત જોયું છે? પણ તેઓ હંમેશા ના કહેતાં. કોક વાર બહુ પાછળ પડી ગયાં હોઈએ તો બોલી ઊઠે અમારે ત્યાં ભૂત નો હોય જીન હોય. “જીન” એ શબ્દ સાંભળી અમે કહેતાં કે અરે, જીન તો અરબસ્તાનની વાર્તામાં હોય તો તે અહીં સુધી કેવી રીતે પહોંચે ? પણ એ પ્રશ્નનો કોઈ જવાબ ક્યારેય મળતો નહીં.\nઅમારો ડેલો, ઘર, દુકાન, વખાર, નદી, કબ્રસ્તાન પછી બગસરામાં અમે જ્યાં વારંવાર રમવા જાતાં એ હતાં ખેતરો. ચંપાબેન ને કાન્તાબેન વગેરે અમ છોકરાવની બધી યે વાતો આમ તો છાનાંમાંનાં સાંભળતાં પણ કોઈક દિવસ એમને ખબર પડે કે અમે કબ્રસ્તાનમાં જવાનો પ્રોગ્રામ બનાવી રહ્યા છીએ તો તરત અમને એઓ ખેતરે લઈ જવાની લાલચ આપતાં જેનો અમે સહર્ષ સ્વીકાર કરી લેતાં. આ ખેતરોમાં ય ચક્કર મારવા એ મારો હંમેશાનો શોખ રહ્યો છે તેવું મને નાનપણથી જ લાગેલું છે. કારણ કે ખેતરોમાં રહેલો કોસ, કૂવો, કોલું અને પાળીયા દેવ મને સદાયે આકર્ષિત લાગતાં.\nચંપાબેનનાં ખેતરમાં રહેલ પાળીયાની એક માત્ર યાદ\nઆજે પાળિયાઓની દશા\nપાળીયા દેવ …ગુજરાતી સંસ્કૃતિનાં એક ભાગરૂપ આ આ પાળીયાઓ ને આપણે એક પ્રકારે સ્મારક કે શિલાલેખ તરીકે ગણી શકાય. જે ગામને માટે જીવ આપનારા યોધ્ધાઓ, પતિ પાછળ સતી થયેલી સ્ત્રીઓ કે પાળીતા પ્રાણીઓને સમર્પિત હોય છે અને પાછળથી તેઓ તેમનાં કુટુંબીજનો કે નાતજનો દ્વારા દેવરૂપે પૂજાતાં. અમારી વખારમાં એક બેનાબેન આવતાં તેમનાં ખેતરમાં અમે બહુ જતાં તેમને ત્યાં ચાર પાળીયા હતાં. રોજ સવારે ને સાંજે પાળીયાદેવની દેરી એ દીવા થાતાં. અમે તેમને ત્યાં જતાં ત્યારે તેઓ અમને ત્યાં માથું નમાવવા કહેતાં ત્યારે અમે તેનું કારણ પૂછતાં. કોઈકવાર અમે તેમને પૂછતાં કે આ કોણ છે? તો તેઓ કહેતાં કે, આ તેમનાં કોઈ પૂર્વજ છે જેમણે ગામની ગાયુને બચાવવા જીવ આપી દીધેલો. હવે તેઓ દેવ તરીકે પૂજાય છે અને બે-ત્રણ જ્ઞાતિનાં લોકો લગ્ન પછી મીંઠળ અને છેડાછેડી છોડવા ત્યાં આવતાં. ઉપરાંત લગન પછી ઝાંઝરી બદલવાનો અને બાળમોવાળ ઉતારવાનો રિવાજે ય ત્યાં પૂરો થતો. આ બાળમોવાળ ઉતારવાનો પ્રસંગ મને હજીયે યાદ છે. એ સમયે તેમનાં બધાં સગાસંબંધી ભેગાં થતાં અને લાપસીનાં મંડાણ મૂકાતાં. લાપસી રંધાતી ત્યારે તેને બનાવનારી બાઈયું કૂવા પર જાતી અને ગરેકડી કરતી. પછી એજ ગરેકડી સાથે દેવની લાપસી ત્યાં જ ખેતરમાં રાંધતી.\nહું ને સંધ્યા તેમનાં કુટુંબમાં આવેલ છોકરીયું સાથે રમતાં. જો છોકરીયું મોટી હોય તો ફેંટો રમાતો, ઘણીવાર ઉગેલાં પાકની વચ્ચે થપ્પ્યો રમાતો એ સમયે પાકની વચ્ચે સંતાયેલા ને અમે ઝાંઝરી પરથી ઓળખતાં ને કોકવાર ઉગેલાં પાકની લણણી કરતાં. આવી લણણીમાં મને શેરડી, ચીભડાં, ચણા ને જામફળ એ ચાર જ વસ્તુ યાદ છે. આ ચારેયમાં પણ ખાસ કરીને શેરડીની કાપણી મને બહુ ગમતી. કાપણીની સાથે કોલું ચાલું હોય ત્યારે નીકળેલો રસ અમે પીતા. પછી મોટી કડાઈઓમાં રસ ઉકળતો જોતાં ને રસમાંથી કાકવી ને પછી ગોળ અને અંતે ગોળનાં ભિલ્લા બનતાં જોતાં.\nઅંતની યાદ કહે છે કે, ગોળ બનતો ત્યારે ખેતરેથી ગોળની ગુબીચ અને કાકવી લઈને અમે હવેલીમાં આવતાં. કાકવી અને રોટલી સાથે ખાતાં ને ગુબીચનો વાટકો લઈ જૂની મેડીની ઝરૂખડીનાં હીંચકે બેસી જતાં અને આખો દિવસ ભાભુ, કાકી, મોટી બા અને મમ્મીને હેરાન કરવાની એનર્જી મેળવી લેતાં.\nઅતેરિયું એટ્લે, આછા પ્રકાશવાળો પરસાળનો નાનકડો ભાગ. પરસાળ સામાન્ય રીતે મોટી હોય.\nઆજે પણ રાજકોટમાં અમારા ઘરમાં નાની ઘંટી છે, તેમાં જ મગનાં ફાડા એટ્લે કે દાળ કરાય છે.\nમોટી બા રશ્મિબેનને બેબુને નામે બોલાવતાં.\nબહેનો વચ્ચે કામની બાબતમાં જે રાજકારણ રચાતું એમાં મોટી બા કહેતા કે અંચાઈ કરશો તો કાળીયો ઠાકર આખો ય દી તમને રસોડાંમાં જ બેહાડી રાખશે. યોગાનુયોગે મોટી બા નું આ વાક્ય સાચું પડ્યું.\nબાળમોવાળ એટ્લે જન્મનાં વાળ ઉતારવાની વિધિ.\nગરેકડી કરતી એટ્લે કે માથાબોળ ન્હાતી.\n← ગીત-ગઝલ-કવિતાઓનો પુષ્પગુચ્છ\tપરિવાર (સંકલન –પી. કે. દાવડા) →\n1 thought on “મોદીની હવેલી -૧૦ (પૂર્વી મલકાણ)”\nસપ્ટેમ્બર 4, 2019 પર 12:04 પી એમ(pm)\nઆ લેખમાળા પુરી થતાં એને જો પુસ્તકમાં ફેરવાય તો એ ભાવિ માટે સાહિત્યની ગ્રામ્ય ગાથા બની શકે.


News & Views :: હાર્દિકમાં સરદારનો DNA: શક્તિસિંહનાં સ્ટેટમેન્ટ સામે ચોમેરથી વિરોધ\nહાર્દિકમાં સરદારનો DNA: શક્તિસિંહનાં સ્ટેટમેન્ટ સામે ચોમેરથી વિરોધ\nકોંગ્રેસનાં રાષ્ટ્રીય પ્રવકતા અને ગુજરાતનાં નેતા શક્તિસિંહ ગોહીલે સીડીકાંડ બાદ વિવાદાસ્પદ પાટીદાર અનામત આંદોલનનાં નેતા હાર્દિક પટેલનો બચાવ કરતા નિવેદનમાં હાર્દિકની સરખામણી સરદાર પટેલ સાથે કરતા ચોમેરથી વિરોધનો વંટોળ ઉભો થયો છે.\nભાજપનાં કાર્યકરોએ રાજકોટમાં શક્તિસિંહ ગોહીલના પૂતળા બાળ્યા હતા અને શક્તિસિંહ વિરુધ્ધ સૂત્રોચ્ચાર કર્યો હતો. ગુજરાત વિધાનસભાની ચૂંટણીમાં કોંગ્રેસ હવે બેકફુટ પર આવી ગઈ છે. એક પછી એક સેક્સ સીડી બહાર આવી છે ત્યારે કોંગ્રેસની હાલત સાપે છછૂંદર ગળ્યા જેવી બની છે. કોંગ્રેસને સૂઝ પડી રહી નથી કે હવે શું કરે. આ સ્થિતિમાં શક્તિસિંહ ગોહીલે હાર્દિક પટેલનો બચાવ કરી કહ્યું કે છે કે હાર્દિક પટેલમાં સરદાર પટેલનો ડીએનએ છે.\nભાજપે ડિમાન્ડ કરી છે કે શક્તિસિંહ સાબિત કરી બતાવે કે હાર્દિક પટેલમાં કેવી રીતે સરદાર પટેલનો ડીએનએ છે. શક્તિસિંહે નૈતિક મૂલ્યો અને સામાજિક સિધ્ધાંતો પર ક્રુર હુમલા કર્યા છે. શક્તિસિંહ ગોહીલે માફી માંગવી જોઈએ. શક્તિસિંહે એક યુવાનની સરદાર પટેલ સાથે સરખામણી કરી પોતાની નિમ્ન માનસિકતાનું પ્રદર્શન કર્યું અને સરદાર પટેલનું અપમાન કર્યું છે.\nભાજપનાં ધારાસભ્ય ગોવિંદ પટેલે કહ્યું કે શક્તિસિંહે ડીએનએ સાથે જોડીને તુલના કરી છે તેનો અમે વિરોધ કરીએ છીએ. કોંગ્રેસ ભૂતકાળમાં પણ સરદારની વિરુધ્ધમાં હતી હવે કોંગ્રેસની માનસિકતા છતી થઈ રહી છે. હાર્દિકનાં મિત્રોએ જ તેની કામલીલા બહાર પાડી છે. સમાજ એનો જવાબ આપશે.


કન્યાઓ માટે દૂતોને રમતો\nપાંખો સાથે ગર્લ\nસ્લિંગ યુદ્ધો 2: એન્જલ્સ vs ડેમન્સ\nએન્જલ્સ વિરુદ્ધ ડેવિલ્સ\nએન્જલ એક ધનુષ મારે છે\nસ્વર્ગ નરક અથવા 2\nતેના વિવિધ લાક્ષણિકતાઓ અને છોકરીઓ એન્જલ્સ રમત હંમેશા કામદેવતા ના ફ્લાઇટ અને તીરંદાજી તીર દિગ્દર્શન, તેમની છબી, ચિત્ર બનાવવા માટે, ઑનલાઇન રમી શકે છે.\nતમે રમતના નામ તેથી ડરામણી સરાઉન્ડીંગ નથી કરો. એન્જલ્સ રમત અમર માણસો, મુખ્ય પાત્રો વિશે નથી - ઘડાયેલું રાક્ષસો વિરોધ એક રમૂજી ટીનેજરો છે અને પૃથ્વી પર ભાગ્ય આધિપત્ય મદદ કરે છે. એન્જલ્સ એન્જલ્સ રમત મિત્રો કિશોર યુક્તિઓ સ્વર્ગીય બાબતો શીખવે: કેવી રીતે સારી બાજુ પર એક વ્યક્તિ સમજાવવા. એન્જલ્સ અને રાક્ષસો: શિક્ષણ પ્રક્રિયા બે હરીફ ટીમો વચ્ચે સ્થાન લે વાર્તા પકડેલા હાથની ઉપર રાખે ખેલાડીઓ માટે વચન આપ્યું હતું. વધુમાં, તે ધ્યાનમાં અને ખેલાડીઓ "આ ચક્ર એક વાત કરી હતી મૂકવા" જે તટસ્થ ત્રીજા પક્ષ હોય વર્થ છે. ભક્તો કહે છે કે "તટસ્થ" સતત વધુ અને વધુ ષડયંત્ર વણાટ કે જે હમણાં જ રસપ્રદ છોકરીઓ માટે દૂતોને રમતો. તટસ્થ પક્ષ માત્ર નિષ્કપટ વિદ્યાર્થીઓને તેમના પોતાના મર્કન્ટાઇલ હેતુઓ પીછો બનાવવા માટે જેમ કાર્ય કરશે. વિખ્યાત કાર્ટૂન અને એક કાર્ટૂન માં બનાવવામાં બ્રહ્માંડ છે, લગભગ સંપૂર્ણપણે સમાન ના પ્લોટ પર બાંધવામાં ઓનલાઇન. ઉદાહરણ તરીકે, પ્લોટ દરેક અન્ય સ્પર્શ, તેમ છતાં, નિયમિત પ્રેમ બાબતો લડતા પક્ષો રસ ઓવરલેપિંગ પણ એક કારણ બની એન્જલ્સ અને રાક્ષસો પર "વીટો" છે. સામાન્ય રીતે કાર્ટુન, પ્રેમમાં જેમ રમત, ના પ્લોટ માં - સંબંધ હીરો ઘણો સમજવા માટે મદદ કરે છે કે સાધન. કથા ધ એડવાન્સમેન્ટ ઓફ સાથે ખેલાડી લોકપ્રિય પાત્ર તરીકે વિશ્વમાં તેમના વાલી સાથે વધવા ઘડિયાળો "મૃત્યુ." બાળપણ, દૂતો તેમના જીવન સિદ્ધાંતો, રચના દુનિયા પર પોઝિશન અને તે અસ્તિત્વ નિયમો બદલાતા રહે છે. શ્રેણીની પ્રથમ રમત પ્રેમ, મિત્રતા, માફી શીખવે છે અને તેને ધ્યાનમાં લીધા વગર આસપાસના સંજોગો, સત્ય માટે લડવા. ગેમ્સ 2011 માં રજૂ કરવામાં આવી હતી જે એનિમેટેડ શ્રેણી "એન્જલ્સ મિત્રો", ઇટાલિયન એનિમેશન સ્ટુડિયો «મોન્ડો ટીવી» પર આધારિત છે. બદલામાં, કાર્ટૂન માટે વિચાર 2007 માં ઇટાલી માં યુવાન વાચકો હજારો હૃદય જીતી જે કોમિક સિમોન ફેરી, આ લેવામાં આવી હતી. એનિમેટેડ શ્રેણી બ્રહ્માંડના પ્રકાશન વૈશ્વિક ધોરણે સુધી પહોંચવા માટે "એન્જલ્સ" મંજૂરી આપી હતી. યંગ એન્જલ્સ અને રાક્ષસો, તેમના "સ્વર્ગીય" કુશળતા પ્રેક્ટિસ અને સ્વર્ગ અને નરક સંપૂર્ણ રહેવાસીઓ બની કરવા માટે નીચે પૃથ્વી પર, મુખ્ય પાત્રો તરીકે બોલતા. અમે બધા માટે તે કોઈપણ જરૂરી સારી પ્રથા જાણવા માટે સારી ક્ષમતા હોય છે ખબર છે કે. તે જેમ કે વ્યવહાર શ્રેણીની યુવાન હીરો માટે જોઈ રહ્યા હોય. આ શ્રેણી ઓફ હીરોઝ ગિનિ પિગ સામાન્ય લોકો છે, તેઓ સારી બાજુ કે ખરાબ બાજુ પર જીતવા માટે પ્રયાસ કરી રહ્યા છે. તે દૂતો અને દાનવો એકબીજા સાથે ટકરાતા અને તે જ સમયે એક જ વ્યક્તિ ઉપર અસર કરી શકતા નથી કે નોંધપાત્ર છે. પ્રાધાન્યતા ખાસ તેમના પ્રભાવ દ્વારા નક્કી થાય છે "પસંદગીની જગ્યા." પરંતુ દુશ્મનાવટ - આ કાર્ટૂન અક્ષરો અપેક્ષા, જે મુખ્ય સ્પર્ધા, નથી. તે નીચે પૃથ્વી માટે, બહાર આવ્યું છે, અને એન્જલ્સ અને રાક્ષસો બ્રહ્માંડના તમામ મૂર્ત અને અમૂર્ત સાર પોતાના "ઉદાસીનતા" તાબે પ્રયાસ કરી રહ્યાં છે જે નિષ્પક્ષ દળો મુકાબલો રાખવા હતા. કાર્ટૂન મુખ્ય હરીફ - બદબોઈ માટે તટસ્થ Reina, મોહક એન્જલ્સ અને રાક્ષસો. હીરો સમયે એક બંધારણમાં આદેશમાં થવું કારણ કે શયતાન માત્ર એક સાથે શક્ય છે ટાળો. અને શ્રેણીની સાહસ શરૂ! પ્રકરણ તટસ્થ રહ્યા Reina સંપૂર્ણપણે એક દેવદૂત અને રાક્ષસ સાક્ષાત્કાર વચ્ચે પ્રેમ કિસ્સામાં થાય છે માહિતી. આ સાક્ષાત્કાર કેદખાનું ના ક્ષણજીવી વિશ્વમાં કેદમાંથી તેના મુક્ત કરી શકશો છે. શું બાકી છે? એક દૂતો અને દાનવો વચ્ચે બીજા છોકરો અને એક છોકરી મોંઘું. જીવનમાં તેની યોજના અમલમાં મૂકવા માટે, Reina દાનવો ના નેતા છે જે એન્જલ રફ અને Sulfusa બીટ કે જાદુઈ સ્પાઈડર બનાવી છે. પ્રેમ - સ્પાઈડર ડંખ બીમારી ધમકી બાળકો ચેપ. તીવ્ર લાગણીઓ, દેવદૂત અને રાક્ષસ ચુંબન એકબીજા પરીક્ષણ, ચુંબન પરિણામ તેના કેદ જગતથી તટસ્થ રાઈન મુક્ત કરે છે જે એક વિશાળ વિસ્ફોટ બની જાય છે. હવે હીરો પોતાની ભૂલ સુધારવા માટે હોય છે અને રાઇન વિશ્વમાં લેવા આપી ન હતી. કુદરતી રીતે, તમામ વસ્તુઓ મુક્તિ માર્ગ પર ગાય્ઝ સાહસ એક વિશાળ જથ્થો અપેક્ષા. સમય ના ગાય્સ વચ્ચે સમય માટે ઝઘડાઓને અને વિવાદો થાય છે. સેવ શૈલી, ઇતિહાસ અને કથા: એક કાર્ટૂન અને રમત વચ્ચે કોઈ તફાવત વર્ચ્યુઅલ છે. પરંતુ આ રમત અને કાર્ટૂન પર આધારિત બનાવવામાં આવે છે, જે કોમિક્સ,, કેટલાક તફાવતો છે: પર રમતમાં અક્ષરો, તેઓ તેને સંગીતનાં સાધન રમવા માટે કેવી રીતે ખબર છે, અને સામાન્ય લોકો દૃષ્ટિકોણ થી વધુ કુદરતી રીતે અનુકૂળ વર્તન નથી. અમુક તફાવતો હોવા છતાં, કોમિક્સ અને એક કાર્ટૂન આવૃત્તિઓ છે અને તે જ રીતે સાર: એન્જલ્સ અને રાક્ષસો અસરકારક રીતે સામાન્ય દુશ્મન મુકાબલો કરવા માટે તેમના પ્રયાસો ભેગા હતી! એન્જલ્સ અને રાક્ષસો વચ્ચે સમાનતા પાંખો હાજરી અને પ્રવાસ તેમને ઉપયોગ કરવાની ક્ષમતા દ્વારા મર્યાદિત છે. નહિં તો, દૂતો અને રાક્ષસો - ધરમૂળથી અલગ. તમે બ્રહ્માંડના મુખ્ય હીરો વર્ણન આ તફાવત ટ્રેસ કરી શકો છો. - રફ દેવદૂત-છોકરી અને બાજુ સારા નેતા સાથે છે. સાચી પાલનહાર બને છે અને સ્વર્ગ માં તમારી કારકિર્દી શરૂ કરવા માટે, તે દૂતો વર્ચ્યુઅલ નેતા માટે સક્ષમ છે કે કુશળતા માત્ર એક ટકા મેળવવા માટે રહે છે! આ શ્રેણી આરએએફ પ્રકારની માં, સરસ મહેનતુ, ખૂબ ખૂબ કુદરત, તેના મિત્રો જેમ, અને નસીબ તરીકે Sulfusa ખુશી થશે; - ઉરી - બ્લેક છોકરી એન્જલ. આ નાયિકા બ્રહ્માંડમાં સૌથી વધુ બાળકો સ્વરૂપ છે: તેના પાત્ર તે કિશોર ઓળખે છે પ્રભાવ જેથી નિષ્ઠાવાન અને કેળવી શકાય છે, એક બાળક ખૂબ જ મુશ્કેલ છે; - સ્વીટ - શૈલી અને ગ્લેમર એક પ્રતીક. ગર્લ દેવદૂત કડક તમામ ફેશન વલણો નિરીક્ષણ, અને ઠંડી એક્સેસરીઝ તેના માથા ગુમાવે છે; - Miki - જૂથમાં સૌથી મોટા છોકરી-દેવદૂત છે, અને તેથી શાણું. જો કે, તેના અંતર્ગત સમજશક્તિ અને આશાવાદ છે. આભાર તે એક સારા મૂડમાં ગુમાવે છે અને સારી આકાર છે ક્યારેય રમત માટે પ્રેમ; - Sulfus, તે એક છોકરો-રાક્ષસ લઘુચિત્ર શેતાન અવતારી છે. તેમણે કુશળતા અને ગૌરવ છે કેવળ ઔપચારિક દાવો છે, રોક સંગીત અને મોટરસાયકલ પ્રવાસ પસંદ છે. વાસ્તવિક રીતે, તમામ પોતાની ક્રિયાઓ - તે દૂતો matriarch માટે અસત્ય અને છેતરપિંડી, તે માત્ર સાચા દિલથી પ્રેમ છે - આરએએફ; - Cabiria - તે સમજદાર અને ચપળ શેતાન છે. તે અગાઉથી દ્વારા નાખ્યો છટકું માં દુશ્મન લાલચ માટે, એક ચપળ મિશ્રણ સાથે આવી શકે છે. જેમ કે Cabiria ખૂબ જ પ્રેમ અને પ્રાણીઓ ના ભાવિ વિશે હંમેશા ચિંતા તરીકે સહજ અને હકારાત્મક ગુણો,; - Kabale - રાક્ષસો છે વધુ પ્રતિનિધિ ગ્રુપ. તેમણે મુખ્ય મદદનીશ Sulfusa, કપટી સરસામાન અને કપટી યોજનાઓ બાંધકામ માં તેના જમણા હાથ છે. બોલ્ડ દેખાવ અને છતી પોશાક પહેરે પ્રેક્ષકોને પસંદ તેના એક બનાવ્યું; - ગુસ - તેના વજન મોટા ટી શર્ટ અને પેન્ટ છુપાવી દે જે એક જાડા રાક્ષસ. આ રાક્ષસ મુખ્ય ગુણો - આ પ્રેમ આરામ અને ખાય છે. ઉપરાંત, તેઓ ઘણી વાર તે વાસ્તવિક આશ્ચર્ય દર્શક કારણ દાનવો વચ્ચે છે, ખૂબ ભલું છે.


લોકસભાની ચૂંટણી માથા પર છે ત્યારે ઈશાનમુંબઈમાં રાષ્ટ્રવાદી કૉંગ્રેસને મોટો ફટકો\nમુંબઈ, તા.20 લોકસભાની ચૂંટણી ઢુંકડી છે ત્યારે ઈશાનમુંબઈમાં રાષ્ટ્રવાદી કૉંગ્રેસને એક પછી એક ફટકા પડી રહ્યા છે. તાજેતરમાં નેશનાલિસ્ટ કૉંગ્રેસ પાર્ટી (એનસીપી)ના ભૂતપૂર્વ નગરસેવક નંદુ વૈતી ભાજપમાં જોડાયા હતા. ગઈ કાલે એનસીપીના વિક્રેલી ખાતેના માજી નગરસેવક હારૂન રશીદ શુક્રવારે તેમના સમર્થકો સાથે શિવસેનામાં જોડાયા હતા. હારૂન ખાનના પત્ની જ્યોતી હારૂન ખાન મુંબઈ પાલિકાના વિદ્યમાન નગરસેવિકા હોવાથી તેમના પતિના શિવસેનાના પ્રવેશથી ઈશાનમુંબઈમા મહાયુતિને ફાયદો થશે. વિક્રોલી પાર્ક સાઇટના માજી નગરસેવક હારૂન રશીદે એનસીપને રામરામ કરીને શનિવારે માતોશ્રીમાં શિવસેનાના પ્રમુખ ઉદ્ધવ ઠાકરેની હાજરીમાં શિવસેનામાં જોડાયા હતા. એનસીપી છોડવાના કારણ વિશે હારૂન રશીદે કહ્યું હતું કે પાલિકામાં એનસીપીની નગરસેવકોની સંખ્યા ઓછી હોવાથી મને સ્થાનિક કામ કરવામાં અડચણ આવે છે. મારા વોર્ડમાં ફંડના અભાવે હૉસ્પિટલનું કામ અટકી ગયું છે. એક સભાગૃહ બાંધવાનું કામ પણ ખોટકાઈ ગયું છે. હું કંઈ મોટો નેતા નથી અને સ્થાનિકસ સ્તેરે કામ કરનારો કાર્યકર્તા છું. સ્થાનિક કામો ઝડપથી કરવા હું શિવસેનામાં જોડાયો. હું મહાયુતિના ઉમેદવાર મનોજ કોટકને મારા વિસ્તારમાં મહત્તમ મત મળે એ માટે હું પ્રયત્ન કરીશ.\nથોડા દિવસો પહેલાં માજી નગરસેવક નંદુ વૈતીએ એનસીપી છોડીને ભાજપમાં પ્રવેશ મેળવ્યો હતો. નંદુએ કહ્યું હતું કે સ્થાનિક નેતૃત્વની કાર્યશૈલી મને પસંદ ન હોવાથી મેં પક્ષ છોડયો છે. મેં આ બાબત તરફ એનસીપીના ઉમેદવાર સંજય પાટીલનું ધ્યાન પણ દોર્યું હતું.


ડલાસમાં મેઘાણી ઉત્સવ | ગુજરાતી પ્રતિભા પરિચય\n5 ટિપ્પણીઓ Posted by સુરેશ on જુલાઇ 14, 2019\nતા. ૧૩, જુલાઈ – ૨૦૧૯ ના દિવસે ડલાસમાં મેઘાણી ઉત્સવ માણવા મળ્યો.\nભારતમાંથી શ્રીમતિ મંજરી મેઘાણી, શ્રી, નિતીન દેવકા અને શ્રી. રમેશ બાપોદરાએ સ્વ. ઝવેરચંદ મેઘાણીનાં સર્જનો વાંચી, ગાઈ સૌ પ્રેક્ષકોને નાચતા ઝૂમતા કરી દીધા.\nઅને… કેવાં કેવાં ગીતો? ( કોઈની પણ ઉપર ‘ક્લિક’ કરી એ વાંચી/ સાંભળી શકશો )\nહજારો વર્ષની જૂની અમારી વેદનાઓ\nઅને બીજાં ઘણાં બધાં લોકપ્રિય લોકગીતો, સ્વ. ઝવેર ચંદ મેઘાણીની રચનાઓ અને જીવન દર્શન પણ …\nસ્વ. ઝવેર ચંદ મેઘાણીની જીવન ઝરમર અહીં ….\nઆવા સરસ કાર્યક્રમનું આયોજન કરનાર સૌનો આભાર.\n← વાત એક અસાધારણ સ્ત્રીની\tરમેશ પટેલ ( પ્રેમોર્મિ), Ramesh Patel ( Premormi ) →\n5 responses to “ડલાસમાં મેઘાણી ઉત્સવ”\nChirag જુલાઇ 14, 2019 પર 4:54 પી એમ(pm)\ndada, hu chuki gayo!\nnilam doshi જુલાઇ 14, 2019 પર 10:19 પી એમ(pm)\nAre vah…કાશ! અત્યારે ડેલસમાં હોત.\nmhthaker જુલાઇ 15, 2019 પર 3:07 એ એમ (am)\nreally great organisation- proud\nહરીશ દવે (Harish Dave) જુલાઇ 15, 2019 પર 5:56 એ એમ (am)\nજેમણે સૌરાષ્ટ્રની ભોમકાનું ચિત્રણ ગુજરાતની આંખો સમક્ષ ખડ્યું કર્યું; જેમણે ગરવી ગુજરાતીના ધબકારને નવી બુલંદીએ પહોંચાડ્યો એ રાષ્ટ્રીય શાયર મેઘાણીભાઈને શત શત વંદન.\nમેઘાણી પરિવારે વિવિધ પ્રવૃત્તિઓથી ગુજરાતીઓના રસને ઘડવામાં પ્રત્યક્ષ – અપ્રત્યક્ષ ફાળો આપ્યો છે. મને યાદ આવે છે મારી યુવાનીના દિવસો જ્યારે મહેંદ્રભાઈ – મંજરીબહેને વિવિધ પ્રવૃત્તિઓ અંકુરિત કરી હતી. મિલાપ, લોકમિલાપ, પુસ્તિકાપ્રવૃત્તિઓ તો અમને આકર્ષતી જ; જૂની ’40ના જમાનાની ક્લાસિક ફિલ્મો અમને પાગલ કરતી!\nનવરંગપુરા સી જી રોડ પર નવા નવા ખુલેલા ગ્રંથાગાર વિશે માહિતી મળી. એક દિવસ સવારે સાડા નવ વાગ્યે ગ્રંથાગાર પહોંચ્યો અને સાવરણી લઈ કચરો વાળતા એક ભાઈને દુકાનના સમય વિશે પૂછ્યું. તેમણે નમ્રતાથી મને બેસાડ્યો. થોડી વારમાં તેઓ પોતે હાથ -મોં ધોઈ આવ્યા,” નમસ્કાર. હું નાનક મેઘાણી.”\nપહેલા જ પરિચયમાં દિલ જીતી લીધું! બે ક્લાક સુધી મેં તેમને મારા બાળપણની વાતો કરી. અમારા બા જે હાલરડાં અમને સંભળાવતા તે ગાયાં. . ‘દરિયાના બેટમાં હું રહેતી’ અને ‘દરિયાના તીર રળિયામણાં રે કાંઠે રમે નાનાં બાળ’ જેવાં ઓછાં જાણીતાં ગીતો મારે કંઠે સાંભળીને નાનકભાઈની આંખો છલકાઈ ગઈ!\nપછી તો અવારનવાર મળવાનું થતું અને નાનકભાઈ મારા મોઢે સૌરાષ્ટ્રની રસધાર અને સોરઠી બહારવાટિયાઓનાં ચરિત્રોનો ટીકાત્મક રસાસ્વાદ રસથી સાંભળતા!\nવર્ષો સુધી નાનકભાઈ સાથે ભાવભર્યો સંબંધ તેમના સ્વર્ગવાસથી નંદવાયો.\nભાઈ પિનાકિને મેઘાણીભાઈને વેબસાઇટમાં પ્રતિબિંબિત કર્યા તે વાતથી નાનકભાઈ ખૂબ ખુશ હતા.\nઆપે મેઘાણીભાઈના પ્રોગ્રામને આ સાઇટ પર મૂકી મહત્ત્વનું કામ કર્યું છે, સુરેશભાઈ! મેઘાણીભાઈ હંમેશા આપણી સાથે જ છે.\nહાતિમ ઠાઠિયા સપ્ટેમ્બર 20, 2019 પર 2:27 પી એમ(pm)\nમેઘાણી અને મેઘાણી પરિવારે એક યુગ સર્જયો.કુદરત પણ કમાલ કરે છે! રાણીછાપના વાસણો અને ત્યાર ના વખતે ચાર આન્કડાનો પગાર છોડી બગસરામાં ,હડાળા દરબારમાં બેસીને સૌરાષ્ટ્ર ને અને તેના સાહિત્યને જીવંત કરવા દેવદૂત થ્ઇને મેઘાણીએ અવતાર લીધો!!!


ઓમિક્રોનથી સંક્રમિત એક દર્દી દુબઈ થઈ ભારત પહોંચ્યો હતો, જ્યારે બીજાની કોઈ ટ્રાવેલ હિસ્ટ્રી નહીં | Three passengers returning to Mumbai from international flight found positive, number of suspicious Omicron cases increased to five - Divya Bhaskar\nThree Passengers Returning To Mumbai From International Flight Found Positive, Number Of Suspicious Omicron Cases Increased To Five\nકોરોના દેશમાં LIVE:ઓમિક્રોનથી સંક્રમિત એક દર્દી દુબઈ થઈ ભારત પહોંચ્યો હતો, જ્યારે બીજાની કોઈ ટ્રાવેલ હિસ્ટ્રી નહીં\nહેલ્થ મિનિસ્ટ્રીના જોઈન્ટ સેક્રેટરી લવ અગ્રવાલે ગુરુવારે આ માહિતી આપી છે\nછેલ્લા 24 કલાકમાં દેશમાં 9,765 નવા કેસ નોંધાયા\nદેશમાં પણ કોરોનાના નવા વેરિયન્ટ ઓમિક્રોનના2કેસ મળ્યા છે. આ બંને દર્દી કર્ણાટકના રહેવાસી છે. આ પૈકીના એકની ઉંમર 46 વર્ષ અને બીજાની ઉંમર 66 વર્ષના છે, જેઓ હાલમાં જ દક્ષિણ આફ્રિકાથી પરત ફર્યા હતા. જ્યારે 46 વર્ષનો વ્યક્તિ એક સ્વાસ્થ્ય કર્મચારી છે. 66 વર્ષના વૃદ્ધ ઓમિક્રોન વેરિયન્ટથી સંક્રમિત છે જેઓ સાઉથ આફ્રિકાથી દુબઈ થઈને ભારત પરત ફર્યા હતા, જેઓના 20 નવેમ્બરે એરપોર્ટ પર તેમના સેમ્પલ લેવાયા હતા. તેઓ કોરોના વેક્સિનનો બંને ડોઝ લઈ ચુક્યા ચે.\nઓમિક્રોનના જોખમ વચ્ચે દિલ્હીમાં એના જોખમી દેશોમાંથી વધુ4લોકો કોરોના પોઝિટિવ મળ્યા છે. હેલ્થ મિનિસ્ટ્રીના જોઈન્ટ સેક્રેટરી લવ અગ્રવાલે ગુરુવારે આ અંગેની માહિતી આપી છે. તેમણે કહ્યું હતું કે કોરોનાનો નવો વેરિયન્ટ ઓમિક્રોન ઝડપથી ફેલાવાની શક્યતા છે. હવે ઓમિક્રોનના 29 દેશમાં 373 કેસ મળ્યા છે. સરકારે આ અંગે કહ્યું હતું કે નવો વેરિયન્ટ ડેલ્ટાથી5ગણો ઝડપથી ફેલાય છે.\nતેમણે કહ્યું કે એક મહિનાથી દેશમાં કોરોનાના કેસ સતત ઘટી રહ્યાં છે. જોકે ચિંતાનો વિષય એ છે કે 15 જિલ્લામાં હાલ પણ પોઝિટિવિટી રેટ 10 ટકાથી વધુ છે. 18 જિલ્લામાં તે 5થી 10 ટકા છે. કેરળ અને મહારાષ્ટ્રમાં જ હાલ 10 હજારથી વધુ એક્ટિવ કેસ છે. દેશના 55 ટકાથી વધુ કેસ અહીં જ નોંધાયા છે.\nહેલ્થ મિનિસ્ટ્રીના જોઈન્ટ સેક્રેટરી લવ અગ્રવાલે ગુરુવારે જણાવ્યું કે 49 ટકા વસ્તીને વેક્સિનના બંને ડોઝ લાગ્યા છે. ઘરે-ઘરે જઈને વેક્સિન લગાવવાનું અભિયાન શરૂ થઈ ચૂક્યું છે. દેશમાં હાલ કોરોનાના 99763 એક્ટિવ કેસ છે. છેલ્લા 24 કલાકમાં 9,765 નવા કેસ નોંધાયા છે.\nદેશમાં કોરોના મુદ્દે અન્ય અપડેટ્સ...\nકેન્દ્રીય આરોગ્યમંત્રીની રાજ્યો સાથે બેઠક\nકેન્દ્રીય આરોગ્યમંત્રી મનસુખ માંડવિયાએ આજે રાજ્યો અને કેન્દ્રશાસિત પ્રદેશોના મંત્રીઓ સાથે બેઠક કરશે. એમાં દેશના એરપોર્ટ પર કોરોના ટેસ્ટિંગ અને સર્વેલન્સના ઉપાયો બાબતની સમીક્ષા કરવામાં આવશે. ગઇકાલે જ ભારતે વિદેશથી આવનારા મુસાફરો માટે નિયમોને કડક બનાવ્યા છે, ખાસ કરીને એ દેશો, જ્યાં ઓમિક્રોનના કેસ મળી આવ્યા છે.\nએક્ટિવ કેસ 1 જૂન 2020 બાદ પ્રથમ વખત 1 લાખથી ઓછા થયા\nદેશમાં કોરોનાના એક્ટિવ કેસ દોઢ વર્ષમાં એક લાખ કરતાં ઓછા થયા છે. આજે એક્ટિવ કેસની સંખ્યા 99,753 છે. ગયા વર્ષે 1 જૂને 97,009 એક્ટિવ કેસ હતા, રિકવરી રેટ 98.35% છે. કોરોનાના નવા વેરિયન્ટ ઓમિક્રોનના જોખમ વચ્ચે એક્ટિવ કેસમાં ઘટાડો થયાના રાહતના સમાચાર છે. છેલ્લા 24 કલાકમાં દેશમાં 9,765 નવા કેસ નોંધાયા છે, જ્યારે 477 લોકોએ કોરોનાને કારણે જીવ ગુણાવ્યા છે.તેમજ 8,548 લોકો સાજા થયા છે.\nમોરિશિયસ અને લંડનથી મુંબઈ પરત આવેલા મુસાફરો કોરોના પોઝિટિવ\nદેશમાં ઇન્ટરનેશનલ ફ્લાઇટથી પરત આવનારા લોકોનો RT-PCR ટેસ્ટ કરવાની ગાઈડલાઇન્સ લાગુ થયા બાદ બુધવારે મુંબઈમાં ત્રણ મુસાફર પોઝિટિવ મળ્યા હતા. આ મુસાફરો મોરિશિયસ અને લંડનથી પરત ફર્યા હતા. આ સિવાય મંગળવારે આઈસોલેટ કરવામાં આવેલા વિદેશી પ્રવાસીનો કોરોના ટેસ્ટ રિપોર્ટ પણ બુધવારે પોઝિટિવ આવ્યો છે.\nઆ ચાર કેસની સાથે હવે મુંબઈમાં નવા કોરોના વેરિયન્ટ ઓમિક્રોનના શંકાસ્પદ કેસની સંખ્યા પાંચ થઈ ગઈ છે. આ ચારેયના સેમ્પલ પણ જીનોમ સિક્વેસિંગ માટે મોકલવામાં આવ્યાં છે.\nદેશમાં કોરોના મુદ્દે અન્ય અપડેટ્સ\nસીરમ ઇન્સ્ટિટ્યૂટે બૂસ્ટર ડોઝ તરીકે કોવિશીલ્ડ માટે DCGIની મંજૂરી માગી\nપુણેની સીરમ ઇન્સ્ટિટ્યૂટ (SII)એ ભારતમાં બૂસ્ટર ડોઝ તરીકે કોવિશીલ્ડ વેક્સિન માટે DCGI પાસે પરવાનગી માગી છે. સત્તાવાર સૂત્રોના જણાવ્યા અનુસાર, સીરમ ઈન્સ્ટિટ્યૂટ ઓફ ઈન્ડિયા દેશમાં વેક્સિનના પર્યાપ્ત સ્ટોક અને કોરોના વાઇરસનો નવો વેરિયન્ટ સામે આવવાની આશંકાને કારણે બૂસ્ટર શોટ્સની માગ ટાંકવામાં આવી છે.\nદેશમાં ડ્રગ્સ કંટ્રોલર જનરલ (DCGI)ને કરાઈ છે અરજી\nસીરમ ઇન્સ્ટિટ્યૂટના નિયામક મામલાના ડાયરેક્ટર પ્રકાશ કુમાર સિંહે જણાવ્યું હતું કે યુકે મેડિકલ રેગ્યુલેટરીએ એસ્ટ્રાઝેનેકાની કોવિડ વેક્સિનનો બૂસ્ટર ડોઝ પહેલેથી જ મંજૂર કરવામાં આવ્યો છે. આવી સ્થિતિમાં કંપનીની વેક્સિનને ભારતમાં પણ મંજૂરી મળવી જોઈએ.


Jupiter Transit 2018: Jupiter Transit in Scorpio's effects on Zodiac|29 માર્ચ સુધી વૃશ્ચિક રાશિમાં થશે ગુરૂનું ભ્રમણ, કર્ક માટે કામમાં સફળતા અપનારો તો મીન જાતકોને પ્રવાસથી લાભ થઈ શકે\nJupiter Transit 2018: Jupiter Transit in Scorpio's effects on Zodiac\n29 માર્ચ સુધી વૃશ્ચિક રાશિમાં થશે ગુરૂનું ભ્રમણ, કર્ક માટે કામમાં સફળતા અપનારો તો મીન જાતકોને પ્રવાસથી લાભ થઈ શકે\nDec 06, 2018, 06:11 PM IST\nધર્મ ડેસ્કઃ- 29 માર્ચ સુધી ગોચર ગ્રહ ગુરુ ગ્રહના વૃશ્ચિક રાશિમાં ભ્રમણ કરવાથી વેપારમાં થોડી સદ્ધરતા આવશે. જોકે, વૃશ્ચિક રાશિમાં ગુરૂ, સૂર્ય અને બુધની યુતિ 16 ડિસેમ્બર સુધી છે. ત્યારબાદ 16 ડિસેમ્બર સુધી સૂર્ય, 1 જાન્યુઆરી સુધી બુધ અને ગુરૂ 29 માર્ચ સુધી વૃશ્ચિક રાશિમાં છે. આ દરમિયાન સરકાર પ્રજા માટે રાહતના પગલાં લે તેવી શક્યતા બની રહી છે.7ડિસેમ્બરે બુધ માર્ગી થતાં શેરબજાર અને વેપારમાં તેની હકારાત્મક અસરો જોવા મળી શકે છે.\nવિક્રમ સંવતના નવા વર્ષમાં નોટબંધી અને જીએસટીની અસરોને કારણે વેપારમાં આવેલી ઓટ ગ્રહોના ગોચર ભ્રમણમાં થોડો સુધારો લાવી શકે છે. આ અંગે પંડિત દેવવ્રત કશ્યપે જણાવ્યું હતું કે હાલમાં વૃશ્ચિક રાશિમાં ત્રણ ગ્રહોની યુતિ છે. 16 ડિસેમ્બરે તેમાંથી સૂર્ય અને 1 જાન્યુઆરીએ બુધ ધન રાશિમાં જશે. વૃશ્ચિક રાશિનો સ્વામી મંગળ છે. મંગળની રાશિમાં સૂર્ય, બુધ કે ગુરૂ હોય ત્યારે આ ગ્રહોની શક્તિ વધી જાય છે. ત્યારબાદ પણ નૈસર્ગિક કુંડળી પ્રમાણે ગુરૂ મંગળના ઘરમાં હોવાથી નૈસર્ગિક લક્ષ્મીયોગ રચાય છે. આથી આર્થિક ક્ષેત્રે રાહત અને વેપારમાં સુધારો જોવા મળી શકે છે.\nઆર્થિક સદ્ધરતા સાથે પ્રજા માટે પણ સરકારે રાહત જાહેર કરવી પડી શકે છે. જેના કારણે વાતાવરણમાં સુધારો થતાં સત્તાપક્ષને તેનો ફાયદો થશે. શૈક્ષણિક ક્ષેત્રે કૌંભાડો હજુપણ બહાર આવવાની શક્યતા છે. આ સમયે ચંદ્રના સ્વામિત્વની કર્ક રાશિમાં રાહુ ભ્રમણાઓ ઉભી કરાવી શકે છે. જ્યારે શનિના સ્વામિત્વની મકર રાશિમાં કેતુ નૈસર્ગિક પિતૃદોષ રચે છે. આ સમયે પિતૃતર્પણ જેવી ક્રિયાઓ વધુ ફળદાયી રહે છે. તેમાં પણ રાહુ ચંદ્રની રાશિ અને શનિના સ્વામિત્વના પુષ્ય નક્ષત્રમાં છે, જે પ્રબળ પિતૃદોષનો કારક છે. આ સમયે કારતકનો પિતૃપક્ષ પણ આવતા પિતૃઓને લગતી ક્રિયા ત્રણ ઘણું ફળ આપે છે. જે જાતકોની કુંડળીમાં ગુરૂ-રાહુની કે ગુરૂ-કેતુની યુતિ હોય તેમના માટે પણ આ સમય સારો રહેશે. આ સમય દરમિયાન ગુરૂના જાપ ઉત્તમ રહેશે. તેની સાથે સૂર્યનારાયણને અર્ઘ્ય ફળદાયી રહેશે.\nરાશિ પ્રમાણે ગોચર ભ્રમણનું ફળ\nમેષ- શક્તિઓ વિસ્તારવાનો સમય\nવૃષભ - ભાગીદારી લાભદાયી\nમિથુન - કર્જ મુક્તિ, રોગમુક્તિ\nકર્ક - કાર્યમાં સફળતા મળશે\nસિંહ - માનસિક અસ્વસ્થતા\nકન્યા - અણધારી સફળતા અને સાચવવું\nતુલા - કૌટુંબિક સમસ્યાનો ઉકેલ\nવૃશ્ચિક - કાર્યમાં અવરોધ દૂર થાય\nધન - ધાર્મિક કાર્યમાં ખર્ચ થાય\nમકર - કોઈ લાભદાયક ઘટના બને\nકુંભ - નવો વ્યવસાય ફળદાયી\nમીન - અણધાર્યા પ્રવાસથી લાભ થશે\nઆ પણ વાંચોઃ- રાજા જાણવા ઈચ્છતા હતા કે તેની પ્રજામાં પત્નીઓનું વધુ ચાલે છે કે પતિઓનું, રાજાએ ઇનામ રાખ્યુ - જેના ઘરમાં પત્નીનો હુકમ ચાલે છે તે સફરજન લઈ જાઓ અને જેના ઘરમાં પતિનું ચાલે છે તે ઘોડો લઈ જાઓ, તેના પછી શું થયું?


Apple Event 2022 how to watch live stream which products will be launched - એપલની ઇવેન્ટ આજે યોજાશે, આ પ્રોડક્ટ્સ લોન્ચ થવાની શક્યતા – News18 Gujarati\nApple Event 2022માં આજે લોન્ચ થશે આ પ્રોડક્ટ્સ, અહીં જોઈ શકો છો લાઈવ પ્રોગ્રામ\nAppleએ આ ઈવેન્ટને પીક પરફોર્મન્સ (Peek Performance) નામ આપ્યું છે.\nApple Event 2022માં સૌથી સસ્તો iPhone SE3 લોન્ચ થઈ શકે છે. સાથે નવી પ્રોડક્ટ્સની પણ એન્ટ્રી થશે. ટેક એક્સપર્ટનું કહેવું છે કે ઇવેન્ટમાં આઈફોનની સાથે કેટલાક જૂના પ્રોડક્ટ્સ પણ નવા રંગોમાં રજૂ કરવામાં આવશે.\nLast Updated : March 09, 2022, 00:24 IST\nApple Event 2022: Apple આજે આ વર્ષની પ્રથમ લૉન્ચ ઇવેન્ટનું આયોજન કરવા જઈ રહી છે. Appleની આ ઇવેન્ટ ભારતીય સમય અનુસાર રાત્રે 11.30 વાગ્યે શરૂ થશે. આ ઇવેન્ટમાં કંપની પોતાનો નવો iPhone SE3લોન્ચ કરી શકે છે. આ સિવાય બીજી ઘણી પ્રોડક્ટ્સ લોન્ચ કરવામાં આવશે. Appleએ તેની ઓફિશિયલ સાઈટ પર પોતાનો લોગો (Apple Logo) પોસ્ટ કરીને ઈવેન્ટના સમય વિશે જાણકારી શેર કરી છે.\nPeek Performance નામથી આયોજિત આ ઈવેન્ટમાં આજે સૌથી સસ્તો iPhone SE3 લોન્ચ થઈ શકે છે. iPhone SE 3માં કોઈ મોટા ડિઝાઈન ચેન્જની શક્યતા નથી. તેના બદલે કંપની એ ડિઝાઈનને જાળવી રાખશે જે તેણે iPhone SE 2020 લોન્ચ સાથે પસંદ કરી હતી. જો કે, તેમાં 256GB સુધીની સ્ટોરેજ સ્પેસ સાથે એક અપગ્રેડેડ પ્રોસેસર A15 બાયોનિક મળવાની શક્યતા છે. ફોનને બેક અને ફ્રન્ટમાં એક સિંગલ કેમેરા મળવાની પણ શક્યતા છે અને તેની કિંમત લગભગ 399 ડોલર (30,677 રૂપિયા) હોઈ શકે છે.\nઆ પણ વાંચો: Appleનો નવો iPhone બદલી નાખશે ભારતીય કંપનીઓનું માર્કેટ\nકહેવાય છે કે આ ઈવેન્ટમાં આઈફોનની સાથે કેટલાક જૂના પ્રોડક્ટ્સ પણ નવા રંગોમાં રજૂ કરવામાં આવશે. આમાં iPad Airનું પર્પલ કલર વેરિઅન્ટ, iPhone 13નું ગ્રીન કલર વેરિઅન્ટ રજૂ થઈ શકે છે. આ ઈવેન્ટમાં Macનો નવો અવતાર Mac Studio પણ લોન્ચ થઈ શકે છે. કંપની તેમાં નવા એક્સટર્નલ ડિસ્પ્લેને પણ Studio Displayના નામથી એક લોન્ચ કરી શકે છે. નવા iPhone Cases પણ આ ઈવેન્ટમાં લોન્ચ થઈ શકે છે.\nએવું માનવામાં આવે છે કે નવું ડિસ્પ્લે Pro Display XDR નું આગામી વર્ઝન હોઈ શકે છે અને તે વધુ અફોર્ડેબલ હોઈ શકે છે. આ ઈવેન્ટમાં 13 ઈંચ MacBook Pro પણ લોન્ચ થઈ શકે છે.\nઆ પણ વાંચો: ઓપ્પોના ફોન થઈ જશે અપગ્રેડ, આવી ગયું ColorOS 12 બીટા વર્ઝન\nઅહીં જોઈ શકો છો ઇવેન્ટ\nAppleએ આ ઈવેન્ટને પીક પરફોર્મન્સ (Peek Performance) નામ આપ્યું છે. Apple આ ઈવેન્ટનું આયોજન ભારતીય સમય અનુસાર આજે રાત્રે 11:30 વાગ્યે કરી રહ્યું છે. આ ઇવેન્ટ કેલિફોર્નિયા સ્થિત એપલ હેડક્વાર્ટર Apple Park ખાતે થઈ રહી છે. તમે આ ઇવેન્ટને કંપનીના સોશિયલ મીડિયા પ્લેટફોર્મ apple.com અને Apple TV એપ પર જોઈ શકો છો.\nFirst published: March 09, 2022, 00:24 IST\nTags: Apple, Apple event 2022, Apple march 8 event, Apple march event, Gujarati tech news, Mobile and Technology


Reduce data usage during WhatsApp calls with these steps વોટ્સએપ વોઇસ અને વિડિઓ કોલ્સ ની અંદર દેતા યુઝેજ ને કઈ રીતે ઘટાડવું - Gujarati Gizbot\n| Updated: Thursday, July 15, 2021, 9:00 [IST]\nકોરોનાવાયરસ ને કારણે મોટાભાગના લોકો દ્વારા ઘરેથી કામ કરવામાં આવી રહ્યું છે. અને આ મહામારી ને કારણે આપણે માત્ર જરૂરિયાત પૂરતું જ ઘરની બહાર નીકળે તે પણ ખૂબ જ જરૂરી છે. અને તેના કારણે આપણે ઇન્ટરનેટ ઉપર ખૂબ જ ડિપેન્ડન્ટ બની ચૂક્યા છીએ પછી ભલે તે કામ માટે હોય કે આપણા મિત્રો અને પરિવારજનોની સાથે ટચ માં રહેવાનું હોય. અને આ સમય દરમિયાન વૉઇસ અને વિડિઓ કૉલ્સ પણ ખૂબ જ વધી ચુક્યા છે.\nઅને જે લોકો દ્વારા ખૂબ જ વધુ વોઈસ અને વિડીયોકોલ વોટ્સએપ પર કરવામાં આવી રહ્યા છે તેઓ ડેટા પણ તેની અંદર ખૂબ જ વપરાતું હોય છે જેથી આ આર્ટીકલ ની અંદર અમે તમને જણાવીશું કે તમે કઈ રીતે વોટ્સએપ ની અંદર હોય અને વિડીયો કોલ માં ઓછા ડેટા ને વાપરી શકો છો.\nનીચે જણાવેલ પદ્ધતિ અનુસરતા પહેલા તમારે એક વાતની ખાસ પુષ્ટિ કરવી પડશે કે તમારા એન્ડ્રોઇડ અથવા આઈફોન પર તમારી પાસે વોટ્સએપ નું લેટેસ્ટ વર્ઝન ઉપલબ્ધ હોય.\n- જમણી બાજુ ટોચ પર આપેલા ત્રણ ટપકા પર ક્લિક કરી અને સેટિંગ્સ ના વિકલ્પ ને ઓપન કરો.\n- ત્યાર પછી સ્ટોરેજ અને ડેટા ઓપ્શનના વિકલ્પને પસંદ કરો.\n- હવે યુઝ લેસ ડેટા ફોન કોલ્સ ના વિકલ્પ ને ચાલુ કરો.\nઆઇ ફોનની અંદર પણ તમારે ઉપર જણાવેલ પદ્ધતિ જ અનુસરવાની રહેશે પરંતુ તમે આઇ ફોનની અંદર વોટ્સએપ ના સેટિંગ ની અંદર સીધા હોમ સ્ક્રીન માંથી જઈ શકો છો.


Ayodhya Verdict પહેલા દેશભરમાં હાઈ અલર્ટ, આ શહેરોમાં કલમ 144 લાગૂ-Oneindia-Top Stories-Gujarathi-WSFDV\nAyodhya Verdict પહેલા દેશભરમાં હાઈ અલર્ટ, આ શહેરોમાં કલમ 144 લાગૂ\nOneindia | 9th Nov, 2019 08:21 AM\nલખનઉઃ સુપ્રીમ કોર્ટ આજે અયોધ્યા વિવાદ પર 10.30 વાગ્યે ફેસલો સંભળાવશે. હવે માત્ર ઘણતરીની કલાકો જ બાકી છે. ચુકાદાને પગલે દેશભરમાં આકરી સુરક્ષા વ્યવસ્થા ગોઠવી દેવામાં આવી છે. ઉત્તર પ્રદેશમાં સુરક્ષાના પુખ્તા ઈંતેજામ કરવામાં આવ્યા છે. આખા યૂપીમાં કલમ 144 લાગૂ છે. અયોધ્યાને છાવણીમાં તબદીલ કરી દેવામાં આવ્યું છે. માત્ર યૂપી જ નહિ બલકે દેશના અન્ય કેટલાય રાજ્યો હાઈ અલર્ટ પર છે અને ત્યાં પણ કલમ 144 લાગૂ કરવામાં આવી છે.\nભોપાલમાં કલેક્ટર તરુણ પિથોડેએ સોશિયલ મીડિયા આપત્તિજનક, ભડકાઉ, કોઈ સંપ્રદાય વશેષને ટાર્ગેટ કરતા સંદેશ, તસવીરો, વીડિયો પોસ્ટ કરવા પર પ્રતિબંધ લગાવી દીધો છે. આ તમામ ઉપાયો ઉપરાંત પ્રશાસને એક ખાસ તૈયારી કરી છે, જેમાં મહત્વની ભૂમિકા હશે આશા કાર્યકર્તા, એએનએમ, આંગણવાડી કાર્યકર્તા અને પટવારિયોઓની જે સુનિશ્ચિત કરશે કે રાજ્યમાં સાંપ્રદાયિક સૌહાર્દ બન્યું રહે. આખા ભોપાલમાં કલમ 144 લાગૂ કરી દેવામાં આવી છે.\nબીજી તરફ જમ્મુ-કાશ્મીરમાં કલમ 144 લાગૂ કરી દેવામાં આવી છે. સ્કૂલ અને કોલેજ બંધ કરવાના નિર્દેશ જાહેર કરવામાં આવ્યા છે. બિહારની રાજધાની પટનામાં પણ સુરક્ષાના કડક ઈંતેજામ કરવામાં આવ્યા છે. જિલ્લાધિકારી કુમાર રવિએ પટનાવાસિઓને અપીલ કરી છે કે અયોધ્યા મામલે નવેમ્બરે માનનીય સર્વોચ્ચ ન્યાયાલયના ફેસલાને સૌહાર્દપૂર્ણ રીતે જોવા તથા શાંતિ વ્યવસ્થા બનાવી રાખે.\nબીજી તરફ ઉત્તરાખંડના ડીજી તરફથી તમામને સતર્કતા દાખવી શાંતિ બનાવી રાખવા માટે અપીલ કરી છે. તેમણે લખ્યું.. જેમ કે તમને બધાને ખબર છે કે અયોધ્યા મામલે શનિવારે સુપ્રીમ કોર્ટની પાંચ જજની બેંચનો ફેસલો આવી જશે. તમને બધાને અપીલ છે કે કોઈપણ પ્રકારના મેસેજ ફોરવર્ડ કરતા પહેલા તેની સત્યતા ચકાશવી. નહિતર તમારા દ્વારા કરવામાં આવેલ એક પણ ખોટો મેસેજ લાખો લોકોને મુસિબતમાં ફસાવી શકે છે અને ઉત્તર પ્રદેશનો માહોલ ખરાબ કરવાનું કારણ બની શકે છે.


February 19, 2019 | 8:40 pm IST\nઆજથી આશરે 5000 હજાર પૂર્વે ગુજરાતમાં એવી ઘટના ઘટી હતી કે જેથી દ્વાપર યુગનો અંત આવી ગયો હતો. જ્યારે કળિયુગ પોતાના પ્રસાર કરવા પગ જમાવ્યો હતો. આવો જાણીએ આ વિશેની કેટલીક વાતો….\nભાલકા તિર્થમાં છે ઉલ્લેખ\nકળિયુગની શરૂઆતની જાણકારી આમતો અનેક ધાર્મિક ગ્રંથો અને પુસ્તકોમાં મળે છે આણછતાં તેનું સૌથી વધું મહત્વપૂર્ણ સ્થાન એ છે જ્યાંથી કળિયુગની શરૂઆત થઈ. આ સ્થાન ગુજરાતમાં આવેલું ભાલકાતીર્થ છે. કળિયુગ શરૂ થવા અંગેની ઘટનાનું વિવરણ આ સ્થાનમાં આજે પણ મોજુદ છે.\nદ્વાપર યુગ એ કૃષ્ણ કનૈયાનો યુગ હતો. જેમાં શ્રીકૃષ્ણ મથુરાથી દ્વારકા ચાલ્યા ગયા હતા. પછી દ્વારકાથી ભાલકાતીર્થમાં અંતિમ પળો વિતાવી વૈકુંઠવાસી થઈ ગયા હતા. આજથી આશરે 5હજાર વર્ષ પહેલા એક શિકારી દ્વારા કૃષ્ણની પગની પાનીમાં ધનુષ્યબાણ વાગી જતાં આમ બન્યું હતું. જો કે આ પાછળ પણ એક ઋષિનો શ્રાપ કારણભૂત હોવાનું માનવામાં આવે છે. તો ગાંધારીનો શ્રાપ પણ કારણભૂત માનવામાં આવે છે.\nશ્રીકૃષ્ણની વિદાય સાથે જ પૃથ્વી લોક પર કળિયુગનું પ્રથમ ચરણ શરૂ થઈ ગયું. વિદ્વાનોનું માનીએ તો આ પ્રથમ ચરણ હજી પણ ચાલી રહ્યું છે. સૂર્ય સિદ્ધાંત અનુસાર કળિયુગ ઈસ્વીસન પૂર્વે 18મી ફેબ્રુઆરી 3102ની મધ્ય રાત્રિએ એટલે કે આજે શરૂ થયો હતો. ધર્મગ્રંથોમાં પણ આ તિથિ જ માનવામાં આવે છે. જે દિવસે શ્રીકૃષ્ણ વૈકુંઠવાસી થયા.\nમહાભારતના 18મા પર્વ મુસલ પર્વમાં આનો ઉલ્લેખ છે. જેમાં 8 અધ્યાયો છે. આ પર્વમાં ભગવાનના અવતાર તરીકે જન્મેલા શ્રીકૃષ્ણને માનવદેહ છોડ્યો તેનું વર્ણન મળે છે. આ ઘટના કુરુક્ષેત્રના યુદ્ધ પછી 35 વર્ષે બની હોવાનું જણાવાયું છે.કૃષ્ણ પુત્ર સાંબને એકવાર મજાક સુઝી. તે સ્ત્રીવેશ લઈને પોતાના દોસ્તો સાથે ઋષિ વિશ્વામિત્ર, દુર્વાસા અને વશિષ્ઠ તેમજ નારદને મળવા ગયા. તે બધાં જ ભગવાન શ્રીકૃષ્ણને મળવા દ્વારકા આવ્યા હતા. સ્ત્રી વેશમાં આવેલા સાંબે ઋષિઓને કહ્યું કે તે ગર્ભવતી છે. અને એ જણાવો કે તેના ગર્ભમાં ઉછરતા બાળકનું લિંગ ક્યું હશે. જો કે એમાંથી એક ઋષિ એની મજાક સમજી ગયા,\nતેમણે આવું કરવા પર તેને શ્રાપ દીધો કે તારા પેટમાં જે છે તેનાથી તારા કુળનો નાશ થશે. આથી ગભરાયેલા સાંબે પેટે વિંટેલુ મુસળ ભૂકો કરીને નદીમાં પધરાવી દીધું. નદી કિનારે એ ભૂકામાંથી ઘાંસ ઉગી નિકળ્યું. એ ઘાંસના તીર સમાન અગ્ર ભાગથી યદુંવંશના વંશજો અંદરોઅંદર લડી મર્યા. પોતાની નજર સામે જ પોતાના કુળનો નાશ થતો જોઈને બલરામ અને શ્રીકૃષ્ણ દુઃખી થઈ ગયા. બલરામે દેહ ત્યાગી દીધો એ પછી શ્રીકૃષ્ણ એક ઝાડ નીચે બેઠાં હતા ત્યારે એક પારધીએ પેલા ઘાંસમાંથી બનાવેલા બાણે જ કૃષ્ણના પગમાં તીર ખૂંપાવી દીધું. એ સાથે જ દ્વારકાના લોકોએ કેટલાંક અશુભ સંકેતોનો અનુભવ કર્યો. જેમાં સુદર્શન ચક્ર, કૃષ્ણનો પાંચજન્ય શંખ, તેમનો રથ, બળરામજીનું હળ અદ્રશ્ય થઈ ગયું. પાપમાં વધારો થવા લાગ્યો. લાજ -શરમ ઘટવા લાગી. ચારેય બાજુ અપરાધ અને અમાનવીયતાના દર્શન થવા લાગ્યા. વડિલોનો પણ હ્રાસ થવા લાગ્યો. નિંદા, દ્વેષ જેવી ભાવનાઓમાં વધારો થયો.\nકૃષ્ણને તીર વાગ્યાની જાણ થતાં જ પર્યંત અર્જુન દ્વારકા આવ્યા. તે અત્યંત દુઃખી થઈ ગયા. કૃષ્ણની 16000 રાણીઓ અને કેટલીક મહિલાઓ તેમજ બાળકો કે જે શેષ બચ્યા હતા તે તમામ ઈન્દ્રપ્રસ્થ જવા ચાલી નિકળ્યા. ક્ષેત્રમાં વસતાં દેવતાઓ, સ્વર્ગની અપ્સરાઓ, યક્ષ, કિન્નર, ગંધર્વ વિગેરે શ્રીકૃષ્ણની આરાધના કરી. શ્રીકૃષ્ણે પોતાની આંખો બંધ કરી દીધી. તે સશરીર જ પોતાના ધામમાં ચાલ્યા ગયા. જો કે આ વિશે પણ મતમતાંતર પ્રવર્તે છે.\nમહાભારતના યુદ્ધની સમાપ્તિ પછી જ્યારે યુધિષ્ઠિરનું રાજતિલક થઈ રહ્યું હતું ત્યારે કૌરવોની માતા ગાંધારીએ મહાભારત યુદ્ધ અને કૌરવોના નાશ માટે શ્રીકૃષ્ણને જવાબદાર ઠેરવ્યા હતા. તેમણે શ્રાપ આપ્યો હતો કે જે પ્રકારે કૌરવોનો નાશ થયો એ પ્રકારે જ યદુવંશનો પણ નાશ થશે.\nકૃષ્ણની વિદાય સાથે જ કળિયુગના ઓળા પૃથ્વી પર ઉતરી આવ્યા. વૈદિક શાસ્ત્રો અને મોટાં ભાગના વિદ્વાનો અનુસાર કળિયુગ 4,32,000 વર્ષો સુધી રહે છે. જ્યારે કેટલાંક વિદ્વાનો કળિયુગનો સમયગાળો 6480 વર્ષો સુધીનો માનવામાં આવે છે. જો કે આ વિશે અલગ અલગ મત પ્રવર્તે છે.\nકેવી રીતે જાણવું આ છે કળિયુગ\nજો કળિયુગ વિશે વાત કરીએ તો હિંદુ ધર્મમાં એવી માન્યતા છે કે કળિયુગ દરમિયાન માનવ સભ્યતા આધ્યાત્મિક રૂપથી પતિત થઈ જાય છે. જેને ડાર્ક એજ કહેવાય છે. કારણકે આ સમય કાલખંડમાં માનવી ઈશ્વર ભક્તિથી વિમુખ થઈ જાય છે. હિંદુ ધર્મમાં માન્યતા છે કે નૈતિકતા સુવર્ણ યુગની સરખામણીમાં 25 ટકા ઓછી થઈ જાય છે. કળિયુગ જ્યારે પરમ સ્તર પર હોય ત્યારે નૈતિકતાનો પૂર્ણ પણે હ્રાસ થઈ ચૂક્યો હશે. કેટલાંક લોકોમાં જ માનવીય મૂલ્યોની સમજ બાકી રહેશે.\nઆબુના એક સંતનું કહેવું છે કે જેમ જેમ કળિયુગ આગળ વધતો જશે તેમ વ્યક્તિઓ કદમાં વધું ને વધું નાના (ઠીંગણા) થતાં જશે. લોકોમાં પાગલપણું વિશેષ જોવા મળશે.\nપોપચા અને પાંપણ વચ્ચે જગ્યા હોય તે સ્ત્રી હોય છે ભાગ્યશાળી\nઅપમાનથી ડરશો તો સાંસારિક જીવનમાં નહીં કરી શકો પ્રગતિ, જાણો વિગતે\nવારંવાર બિલાડી રડતી જોવા મળે છે તો ચેતી જજો, નહીંતર…


મોદી સરકારે ડિસેમ્બર સુધી ૧.૧૫ લાખ કરોડની લોન માંડવાળ કરી | Avadhtimes\nHome રાષ્ટ્રીય મોદી સરકારે ડિસેમ્બર સુધી ૧.૧૫ લાખ કરોડની લોન માંડવાળ કરી\nરાજ્યકક્ષાના નાણાંમંત્રી અનુરાગ ઠાકુરે લોકસભામાં માહિતી આપી\nચાલુ નાણાંકીય વર્ષમાં બેંકોએ ડિસેમ્બર ક્વાર્ટર સુધી ૧.૧.૫ લાખ કરોડ રૂપિયાની લોન રાઇટ-ઓફ કરી રહી છે એટલે કે આટલા રકમની લોન જતી કરી છે. આ માહિતી બજેટ સેશનમાં રાજ્યકક્ષાના નાણાં મંત્રી અનુરાગ ઠાકુરે લોકસભામાં આપી છે. ગત વર્ષ પૂર્વેની ૧.૨૦ લાખ કરોડ રૂપિયાની લોનની માંડવાળની તુલનામાં ચાલુ વર્ષે રાઇટ-ઓફરની રકમ થોડીક ઓછી છે.\nભારતીય બેકિંગ સેક્ટર ઉંચી એનપીઓ અને લોન ડિફોલ્ટની સમસ્યાથી પીડિત છે. ભારતીય બેક્ધોએ છેલ્લા ત્રણ વર્ષમાં ૫.૮૫ લાખ કરોડ રૂપિયાની લોનની માંડવાળ કરી છે. જેમાં નાણાંકીય વર્ષ ૨૦૧૯ અને વર્ષ ૨૦૨૦ દરમિયાન બેક્ધોએ અનુક્રમે ૨,૩૬,૨૬૫ કરોડ રૂપિયા અને ૨,૩૪,૧૭૦ કરોડ રૂપિયાની લોન જતી કરી છે. તો ચાલુ નાણાંકીય વર્ષ ૨૦૨૧ના પ્રથમ નવ મહિનામાં બેક્ધોએ ૧,૧૫,૦૩૮ કરોડ રૂપિયાની લોન રાઇટ-ઓફ કરી છે. આમ કુલ આંકડો ત્રણના સમયગાળામાં બેક્ધો દ્વારા લોન માંડવાળનો આંકડો રૂપિયા ૫.૮૫ લાખ કરોડે પહોંચ્યો છે.\nઅનુરાગ ઠાકુરે જણાવ્યુ કે, રાઇટ-ઓફ લોન પરત ચૂકવણી માટે બંધનકર્તા રહેશે અને બેક્ધો દ્વારા લોન રિકવરીની પ્રક્રિયા ચાલુ રહેશે. રાઇટ ઓફથી લોનધારકને કોઇ ફાયદો થશે નહીં. રિઝર્વ બેક્ધના આંકડાઓ મુજબ કોમર્શિયલ બેક્ધએ ૨૦૧૮-૧૯માં ૨.૩૬ લાખ કરોડ રૂપિયા, ૨૦૧૯-૨૦મા ૨.૩૪ લાખ કરોડ રૂપિયા અને ૨૦૨૦-૨૧ના પ્રથમ નવ મહિનામાં ૧.૧૫ લાખ કરોડ રૂપિયાની લોનની રાઇટ-ઓફ કરી હતી.\nઅનુરાગ ઠાકુરે કહૃાુ કે, ડિજિટલ પ્લેટફોર્મ મારફતે ખોટી રીતે આપવામાં આવી લોન પર પ્રતિબંધ મૂકવા ઢગલાબંધ પગલાં લેવાયા છે. આવા પ્રકારની પ્રવૃત્તિ રોકવા માટે ૨૭ લોન આપતી એપ્લિકેશનસને બ્લોક કરવામાં આવી છે.\nદેશમાં સૌથી વધારે લોનની માંડવાળ સ્ટેટ બેક્ધ ઓફ ઇન્ડિયાએ કરી છે. એસબીઆઇ એ ચાલુ નાણાંકીય વર્ષ ૨૦૨૦માં ૫૨,૩૬૨ કરોડ રૂપિયાની લોન રાઇટ-ઓફ કરી છે. ખાનગી બેક્ધોમાં સૌથી વધારે લોન માંડવાળી ICICI બેંકે કરી છે. તેણે ૧૦,૯૪૨ કરોડ રૂપિયાની લોન રાઇટ-ઓફ કરી છે.\nરિઝર્વ બેક્ધના રિપોર્ટ મુજબ બેક્ધોનો ગ્રોસ એનપીએ માર્ચ-૨૦૧૯માં ૯.૧ ટકા હતી જે માર્ચ ૨૦૨૦માં ૮.૨ ટકા છે. તેમાં મોટાભાગનો હિસ્સો આવા પ્રકારના રાઇટ-ઓફનો રહૃાો છે.


Nokhi Mati No Anokho Manas : Pankajsinh Jadeja Written By Shailesh Sagpariya\nNokhi Mati No Anokho Manas : Pankajsinh Jadeja\nNokhi Mati No Anokho Manas : Pankajsinh Jadeja Buy Book Online\nપંકજસિંહ કિશોરસિંહ જાડેજા એટલે ગુજરાત સરકારના નિષ્કલંક અજાતશત્રુ અધિકારી. મહેસૂલ વિભાગમાં મામલતદારથી શરૂ કરીને ડેપ્યુટી કલેકટર સુધીના જુદા જુદા હોદ્દાઓ પર એમણે 15 વર્ષ નિષ્ઠાપૂર્વક સેવા બજાવી. અમદાવાદ-ભાવનગર હાઇવે પર એક અકસ્માતમાં તા. 14/12/2015ના રોજ પંકજસિંહે એમનાં ધર્મપત્ની રાજેશ્વરીબા, દીકરી રીશિતાબા અને દીકરા હર્ષવર્ધનસિંહ સાથે આ જગતમાંથી સામૂહિક રીતે વિદાય લીધી. શ્રીમદ્ ભગવદ્ગીતાના 18 અધ્યાય કરોડો લોકો વાંચતા હોય છે, પરંતુ આ અઢારેય અધ્યાય જીવી ગયા હોય તેવા માણસો દુર્લભ છે. જ્ઞાન, કર્મ, ભક્તિ અને શૌર્યનો સંગમ એવા પંકજસિંહ જાડેજા ગીતામાં ભગવાન શ્રી કૃષ્ણે આપેલા ઉપદેશના સાકાર સ્વરૂપસમાન હતા. પંકજસિંહનું જીવન અનેક લોકોને જીવન જીવવાની નવી રાહ બતાવે એવું પ્રેરક છે. એમના જીવન પર લખાયેલું આ પુસ્તકને સ્મૃતિગ્રંથ નથી જે ઘરના કબાટમાં ધૂળ ખાતું પડી રહે પણ લોકો એને વાંચે, વિચારે અને આચરે એવું સરળ અને રસપ્રદ છે. આ પુસ્તકમાં સુભાષિતોની જેમ ટૂંકમાં ઘણું કહેવાનો પ્રયાસ કર્યો છે. પુસ્તક વાંચતી વખતે વાંચકને કંટાળો ન આવે એની લેખકે તકેદારી રાખી છે. એક વખત વાંચક આ પુસ્તકને વાંચવાની શરૂઆત કરશો, પછી પુસ્તક નીચે મૂકવાનું મન નહીં થાય. પંકજસિંહ વિશે વધુ જાણવાની તરસ તમને આગળનાં પ્રકરણ વાંચવા માટે મજબૂર કરશે અને ધીમે ધીમે કરતાં ક્યારે પુસ્તક પૂરું થઇ જશે એની તમને ખબર પણ નહીં પડે.


મુંબઇમાં અનારાધાર વરસાદ: ૧૧ ઇંચ વરસાદથી શહેર પાણી-પાણી | Avadhtimes\nHome રાષ્ટ્રીય મુંબઇમાં અનારાધાર વરસાદ: ૧૧ ઇંચ વરસાદથી શહેર પાણી-પાણી\nમુંબઇમાં અનારાધાર વરસાદ: ૧૧ ઇંચ વરસાદથી શહેર પાણી-પાણી\nદાદર, કુર્લા સ્ટેશન પર ભરાયા પાણી, વરસાદે ૨૬ વર્ષનો રેકોર્ડ તૂટ્યો\nમુંબઇમાં મોડીરાતથી પડી રહેલા ભારે વરસાદના પગલે અનેક વિસ્તારોમાં પાણી ભરાયા હોવાના અહેવાલ મળી રહૃાાં છે. ત્યારે અનેક લોકો રેલવે સ્ટેશન પર પણ ફસાયા છે.\nમુંબઇમાં ભારે વરસાદના કારણે અનેક સ્થળોએ પાણી ભરાયાં છે. દાદર, કુર્લા સ્ટેશન, ચેમ્બુરમાં સોસાયટીમાં પાણી ભરાયા છે. ગોરેગાવ, સાયન રેલવે સ્ટેશનમાં પણ પાણી ભરાયું છે. ભારે વરસાદને કારણે સેન્ટ્રલ રેલવેની ૪ લાઇન ઠપ જોવા મળી છે. જો કે હવામાન વિભાગના જણાવ્યાં મુજબ આગામી ૨૪ કલાકમાં ભારે વરસાદની આગાહી કરવામાં આવી છે. મંગળવારે સાંજથી બુધવાર સવાર સુધીમાં ૧૧ ઇંચ વરસાદ નોંધાયો છે એટલે કે ૨૮૬.૪ મીમી વરસાદ થયો છે. ૨૪ કલાકનાં આ મુશળધાર વરસાદને કારણે છેલ્લા ૨૬ વર્ષનો રેકોર્ડ તૂટી ગયો છે.\nહવામાન વિભાગનાં જણાવ્યા અનુસાર, આ વરસાદ ૨૬ વર્ષ (૧૯૯૪-૨૨૦૨૦) માં ૨૪ કલાકનો સપ્ટેમ્બરનો બીજો સૌથી મોટો વરસાદ છે. આ સિવાય, ૧૯૭૪ સુધીનો રેકોર્ડ જોઇએ તો સપ્ટેમ્બરમાં ૨૪ કલાકનો ચોથો સૌથી મોટો વરસાદ છે. વળી મંગળવારે સવારે ૮.૩૦ થી બુધવારે સવારે ૮.૩૦ સુધી, સાંતાક્રૂઝ વેધર સેન્ટરમાં ૨૭૩.૬ મીમી, જ્યારે દક્ષિણ મુંબઈનાં કોલાબા સેન્ટરમાં ૧૨૨.૨ મીમી વરસાદ નોંધાયો હતો.\nમહારાષ્ટ્રમાં મુંબઇના અનેક વિસ્તારોમાં ભારે વરસાદ ખાબક્યો છે. જેને લઇને નીચાણવાળા વિસ્તારો પાણીમાં ગરકાવ થઇ ગયેલા જોવા મળ્યાં છે. મંગળવારે મુંબઇના ગોરેગાવ વિસ્તારમાં ભારે વરસાદના કારણે રોડ પર પાણી ફરી વળ્યાં છે. આમ ભારે વરસાદના પગલે રેલવે ટ્રેક પર પાણી ફરી વળતાં લોકલ ટ્રેન અને બસ સેવા પ્રભાવિત થઇ છે.\nમુંબઇમાં થયેલ ભારે વરસાદના કારણે સાયન રેલવે સ્ટેશન પર યાત્રીઓ ફસાઇ ગયા, સતત પડી રહેલા અવિરત વરસાદના કારણે પરિસ્થિતિ એવી થઇ ગઇ કે પ્લેટફોર્મ સુધી પાણી આવી ગયેલું જોવા મળ્યું. જેના કારણે લોકોને ભારે મુશ્કેલીનો સામનો કરવો પડ્યો છે.


News & Views :: સુનિલ શેટ્ટીના દીકરાની ફિલ્મ ‘તડપ’એ બીજા દિવસે આટલા કરોડની કરી કમાણી\nસુનિલ શેટ્ટીના દીકરાની ફિલ્મ ‘તડપ’એ બીજા દિવસે આટલા કરોડની કરી કમાણી\nઅહાન શેટ્ટી અને તારા સુતારિયાની ફિલ્મ ‘તડપ’ બોક્સ ઓફિસ પર શાનદાર પ્રદર્શન કરી રહી છે. ‘તડપ’થી સુનિલ શેટ્ટીના પુત્ર અહાન શેટ્ટીએ બોલિવુડમાં ડેબ્યૂ કર્યું છે. ફિલ્મને લઈને પહેલાથી જ દર્શકો વચ્ચે બઝ બેનલો હતો. આ વાતનો ફાયદો મેકર્સને મળી રહ્યો છે. ફિલ્મે રીલિઝના પહેલા દિવસે 4.05 કરોડ રૂપિયાનો બિઝનેસ કર્યો હતો. હવે બીજા દિવસે પણ તેની કમાણી શાનદાર થઈ રહી છે. અહાન શેટ્ટીની ફિલ્મ ‘તડપ’એ પહેલા દિવસે 4.5 કરોડ રૂપિયાની કમાણી કરીને બધાને સરપ્રાઈઝ કરી દીધા. શનિવારે ફિલ્મે 13 ટકા ઓક્યૂપેંસી નોંધાઇ હતી. સવારે શૉની શરૂઆત 8 ટકા સાથે, બપોરે આંકડો 11 ટકા થયો અને રાતે આ આંકડો 18 ટકા પહોંચી ગયો.\nહવે બીજા દિવસના આંકડા પણ સામે આવ્યા છે. આ ફિલ્મે શનિવારે આ જ સ્પીડ યથાવત રાખતા 4.12 કરોડ રૂપિયાની કમાણી કરી હતી. આ હિસાબે બે દિવસમાં ‘તડપ’ની કમાણી 8.17 કરોડ રૂપિયા થઈ ગઈ છે. માનવામાં આવી રહ્યું છે કે આગામી દિવસોમાં આ ફિલ્મ પુરપાટ ઝડપ પકડશે અને શાનદાર કમાણી કરશે. ફિલ્મમાં અહાન શેટ્ટીના કામના પણ ખૂબ વખાણ થઈ રહ્યા છે. તેણે ઈમોશનલ સાથે સાથે એક્શન અવતાર દેખાડ્યો છે. તારા સુતારિયાએ પણ પોતાનું કામ સારી રીતે કર્યું છે.\nઅહાન શેટ્ટીની ફિલ્મ ‘તડપ’ સુપરહિટ તેલુગુ ફિલ્મ RX 100ની રિમેક છે. ફિલ્મમાં અહાન શેટ્ટી સાથે તારા સુતારિયા લીડ રોલમાં છે. અહાન શેટ્ટી અને તારા સુતારિયાની સ્ટાર ફિલ્મને ફોક્સ સ્ટાર સ્ટૂડિયોઝ અને સાજિદ નાડિયાદવાલાએ મળીને પ્રોડ્યૂઝ કરી છે. તડપ3ડિસેમ્બરના રોજ સિનેમાઘરોમાં રીલિઝ થઈ હતી. આ એક ફેમિલી ડ્રામા ફિલ્મ નથી પરંતુ ખાસ કરીને યંગ જનરેશનને ટારગેટ કરે છે. ફિલ્મના ડિરેક્ટર મિલન લુથરિયા છે. કચ્ચે ધાગે, ધ ડર્ટી પિક્ચર, ટેક્સી નંબર 9211 અને બાદશાહો જેવી ફિલ્મો આપી ચૂક્યા છે. ફિલ્મને સાજિદ નડિયાદવાલાના પ્રોડક્ટ બેનર નાડિયાદવાલા ગ્રેસન્સે પ્રોડ્યૂસ કરી છે.\nતડપે શનિવારે પૂણે અને ચેન્નાઈમાં શાનદાર પ્રદર્શન કર્યું. ફિલ્મે ચેન્નાઈમાં લગભગ 23 ટકા ઓક્યૂપેન્સી નોંધી અને પૂણેમાં લગભગ 24 ટકા ઓક્યૂપેન્સી નોંધી હતી. હૈદરાબાદ અને મુંબઇમાં પણ ઓક્યૂપેન્સી સારી રહી અને તડપે અહીં 19-20 ટકા ઓક્યૂપેન્સી નોંધી. તડપનું બજેટ માત્ર 20 કરોડ રૂપિયાનું છે એટલે માનવામાં આવી રહ્યું છે કે 1650 સ્ક્રીન પર રીલિઝ થયેલી આ ફિલ્મ યુવાઓમાં પોતાની પકડ બનાવી રાખશે. જોકે તડપને 10 ડિસેમ્બરે ટક્કર મળશે આયુષ્યમાન ખુરાના અને વાણી કપૂરની અનોખી લવ સ્ટોરી ચંડીગઢ કરે આશિકી કે સાથ.\nતડપ પાસે સારો એવો ચાન્સ છે. માનવામાં આવી રહ્યું છે કે ફિલ્મ બોક્સ ઓફિસ પર ઓછામાં ઓછી 30-32 કરોડ રૂપિયા સુધીની કમાણી કરી શકે છે કેમ કે તડપ પાસે કમાવા માટે એક મોટી સ્પેસ છે. બોક્સ ઓફિસ પર આગામી ફિલ્મ રીલિઝ થશે 24 તારીખે. ત્યાં સુધી અહાન શેટ્ટી અને તારા સુતારિયા બોક્સ ઓફિસ પર ટકેલા રહેશે.


કેમ સિંગલ બનવું એ ખોટા વ્યક્તિ સાથે રહેવું વધુ સારું છે - વાતચીત\nકેમ સિંગલ બનવું એ ખોટા વ્યક્તિ સાથે રહેવું વધુ સારું છે\nસંબંધ એક ઝાડ જેવો છે, તેને વાવેતર અને ખેડવાની જરૂર છે. તે સમય, શક્તિ, સંસાધનો અને ધ્યાન લે છે. તે વધવા માટે સામેલ બે વ્યક્તિઓની પ્રતિબદ્ધતા પણ લે છે. જ્યારે સંબંધ યોગ્ય દિશામાં ન જતો હોય ત્યારે દુ hurખ થાય છે અને તેથી જ સિંગલ રહેવું અને તમારી જાતને પ્રેમ કરવો ક્યારેક તમને ખુશ કરે છે. કારણ કે દિવસના અંતે આપણે ખરેખર સમજી અને પ્રશંસા કરવા માંગીએ છીએ. આ જ કારણ છે કે ફક્ત યોગ્ય કારણોસર સંબંધમાં રહેવું મહત્વપૂર્ણ છે.\n1. તમે દિલગીર થશો નહીં\nખોટી વ્યક્તિ સાથે રહેવાનો અર્થ એ છે કે તમે કોઈને કૃપા કરીને અને આપવાનો પ્રયાસ કરી રહ્યાં છો જે તમારી લાગણીઓની depthંડાઈને સમજી શકતો નથી. તમારે તમારી લાગણીઓને એક યોગ્ય રીતે ઓફર કરવી પડશે. દિવસના અંતે તમે સંતોષ અનુભવો છો કે તમે પ્રકૃતિના હેતુને પૂર્ણ કર્યું છે. શું આઇએફએસ, કેવી રીતે આવે છે, શું ખોટું થયું છે તેના અફસોસ સાથે રહેવું, ફક્ત નિરાશા, ગુસ્સો અને બદલો લે છે.જાહેરાત\n2. તમે ખુશ થવા લાયક છો\nખુશ રહેવું એ એક અધિકાર છે જે આપણને બધાએ આપેલ હોવા જોઈએ. તો પછી ખોટા વ્યક્તિને સ્નેહથી વહાવીને કેમ તેને બગાડવું? જ્યારે તમે સિંગલ હોવ ત્યારે તમે તમારી પ્રાથમિકતાઓને ઓળખવામાં અને તે વસ્તુઓનો પીછો કરવા માટે સક્ષમ છો જે તમને ખરેખર ખુશ કરે છે. તમે એવા લોકો સાથે સમય પસાર કરવામાં સમર્થ હશો જે તમને સમજે છે અને તમારું ધ્યાન રાખે છે. તમારી investર્જા ક્યાં રોકાણ કરવી તે શોધવામાં ધ્યાન કેન્દ્રિત કરો.\n3. તમારું જીવન ખૂબ ટૂંકું છે\nજો દુનિયામાં ફક્ત આપણો સમય જ હોત, તો આપણે ઘણાં વર્ષોથી એકવચન વિકલ્પ શોધી શકીએ! પરંતુ આપણી પાસે પૂરતા સમયનો વૈભવ નથી. તે લોકો અને વસ્તુઓ કે જે આપણા જીવનને એક અર્થ આપે છે તેની શોધ કરવી અને તેના સુધી પહોંચવું મહત્વપૂર્ણ છે. ખોટો વ્યક્તિ નહીં કરે, તો પછી તમારો સમય અને તેમનો શા માટે બગાડો?જાહેરાત\nYou. તમે તમારો પ્રેમ બતાવવામાં બેડોળ નથી\nજ્યારે તમે તમારા સ્નેહના પરિણામોને મૂર્ખરૂપે આવતાં બતાવતા અથવા પ્રદર્શિત કરતા હો ત્યારે પણ, તમારી પાસે કોઈ એવી વ્યક્તિ હોવી જોઈએ કે જે તમને બદલામાં પ્રેમ કરે અને આવી મૂર્ખ ચેષ્ટાની કદર કરે. તમારી નોંધપાત્ર લાગણી માટે તમે અનાદર કે દુર્વ્યવહાર કરવા લાયક નથી. કોઈને પણ પ્રેમ કરવા વિષે કદી ત્રાસદાયક ન હોવું જોઈએ.\n5. તમે તોડવા લાયક નથી\nઆપણે જાણીએ છીએ કે તે કેવી અનુભૂતિ થાય છે, પોતાને ઘરની અંદર બંધ કરી આપણી ખોટ પર વિલાપ કરવો. કદાચ અમારું માનવું હતું કે તે અથવા તેણી સંપૂર્ણ મેચ હશે અને તે થયું જ નથી? જ્યારે તમે સિંગલ હોવ ત્યારે તમારી ભાવનાઓ પર નિયંત્રણ રાખો છો, તમે તમારી પરિસ્થિતિઓને એકલા સંચાલિત કરી શકો છો અને કોઈક રીતે તમે અલગ અને અખંડ છો. આ સ્થિરતાને લીધે તમે માત્ર પોતાને જ નહીં પરંતુ અન્ય લોકો માટે પણ આધારના સ્તંભ બની શકો છો.જાહેરાત\n6. તમારી પાસે તમારી આત્મગૌરવ છે\nદુurtખ નિરાશા અને ગુસ્સો આત્મવિશ્વાસ કે આત્મગૌરવ ઉત્પન્ન કરતું નથી. તમારું આત્મગૌરવ સંપૂર્ણ સંબંધોમાં હોવા પર બનેલ છે. જે તે લાયક ન હોય તે માટે તમારા સ્વાર્થ અથવા આત્મગૌરવ સાથે સમાધાન કેમ કરો? સંભવત those તે સંબંધોને ધ્યાનમાં લેતા કે જેની ઇચ્છા ન હોય તે માટે તે બધાને ઓફર કરવાને બદલે ગણતરી એક અગ્રતા હોવી જોઈએ. તમારે ફક્ત એક એવો સંબંધ રાખવો જોઈએ જે તમને બદનામ કરવાને બદલે શ્રેય આપે.\n7. તમે સ્વતંત્રતા અનુભવો છો\nસ્વતંત્રતા એ એક દુર્લભ ચીજવસ્તુ અને સંપત્તિ છે - દરેક પાસે હોતી નથી. ખોટા સંબંધોમાં રહેવા જેવા નકારાત્મક સંજોગો તમને તમારા શ્રેષ્ઠ બનતા અટકાવે છે. જ્યારે તમે ઇચ્છો ત્યારે તમારે ખાવું જોઈએ, તમારે તમારું પોતાનું શેડ્યૂલ બનાવવામાં સમર્થ હોવું જોઈએ અને જ્યારે તમને તે ગમે ત્યારે લટકાવવું જોઈએ. તમારી ખુશી તમારા દ્વારા નિયંત્રિત અને નિર્ધારિત થવી જોઈએ, નહીં કે કોઈ બીજા દ્વારા.જાહેરાત\nએકલા રહેવું અને પોતાને પ્રેમ કરવો એ સૌથી નોંધપાત્ર સંબંધ હોઈ શકે છે. તમે તમારી જાતને મૂલ્ય આપો, શોધો અને પૂજવું શીખો. આ તત્વો એક વ્યક્તિ તરીકે તમારી વૃદ્ધિ માટે નોંધપાત્ર છે. કદાચ આ વૃદ્ધિ મેળવવા માટે તમારે સ્વાર્થી બનવું પડશે, પરંતુ તે સાથે તમે જાણશો કે તમારા સંબંધની સ્થિતિને માન્ય કરવી જરૂરી છે… અને તે ફક્ત યોગ્ય વ્યક્તિ સાથે હોવું જોઈએ.\nફીચર્ડ ફોટો ક્રેડિટ: Download.unsplash.com દ્વારા http://www.unsplash.com જાહેરાત\nજીવન અને પ્રેમ વિશે સકારાત્મક અવતરણો\nકેવી રીતે સોશિયોપેથ તમને પ્રેમ કરવા માટે\nતમે રોજ કંઈક નવું શીખો છો\nઅર્થપૂર્ણ પ્રશ્નો તમારા બોયફ્રેન્ડને પૂછો\nઆજે બાળકોને ક્યારેય ખબર નહીં પડે\nકામ માટે દિવસની મદદ\nમારી નોકરી ખૂબ કંટાળાજનક છે\nસમય વ્યવસ્થાપન ઉત્પાદકતા વિષય પ્રયોગ પરિવર્તનશીલ બાળ આરોગ્ય બાળ વિકાસ જીવન સંભવિત


ભગવાનને પ્રસન્ન કરવા માટે આરતીની સાચી રીત જાણો, ભગવાન આપશે ઈચ્છીત ફળ. - kisanvisan.com\nભગવાનને પ્રસન્ન કરવા માટે આરતીની સાચી રીત જાણો, ભગવાન આપશે ઈચ્છીત ફળ.\nMarch 16, 2022 AdminLeaveaComment on ભગવાનને પ્રસન્ન કરવા માટે આરતીની સાચી રીત જાણો, ભગવાન આપશે ઈચ્છીત ફળ.\nશાસ્ત્રો અનુસાર આરતી વિના પૂજા પૂર્ણ થતી નથી. તેથી જ પૂજામાં આરતીનું વિશેષ મહત્વ જણાવવામાં આવ્યું છે. પછી તે ઘરની હોય કે ધાર્મિક વિધિઓ. જો પૂજાની વાત કરીએ તો સૌથી પહેલા મનમાં આરતી આવે છે, જેના કારણે મનમાં દીવો બળે છે. આરતી વિના કોઈપણ પૂજા પૂર્ણ માનવામાં આવતી નથી. આરતી એ પૂજાની સમાપ્તિ માટેની પૂજા પદ્ધતિનું છેલ્લું પગલું છે. આરતી કરવાથી પૂજા સ્થળ અને તેની આસપાસ સકારાત્મક ઉર્જા ભરાય છે. આ તે સમય છે જ્યારે ભગવાનને પ્રસન્ન કરવા માટે પૂજા કરનાર ઉપાસક જો ભક્તિભાવથી આરતી કરે તો તેની દરેક મનોકામના પૂર્ણ કરવામાં વિલંબ થતો નથી.\nઆરતીનો અર્થ થાય છે સ્નેહ અને હૃદયથી દેવતાને બોલાવવા. દેવતાના આશીર્વાદ મેળવવા માટે આરતી કરવામાં આવે છે. કહેવાય છે કે આ સમયે તમે જે પણ આરતી કરો છો તેને ધ્યાનમાં રાખીને તમારી મનોકામના અવશ્ય પૂર્ણ થાય છે. માત્ર આરતી કરવી જ નહીં, પણ આરતીના દર્શનનું મોટું પુણ્ય છે. શાસ્ત્રોમાં આવો ઉલ્લેખ છે, પણ ભક્તિભાવથી આરતી કરો, તો જ તમારી હાકલ ઈષ્ટ સુધી પહોંચે છે. આજે અમે તમને વિગતવાર જણાવીશું કે ભગવાનને પ્રસન્ન કરવા માટે કેવી રીતે અને કેવી રીતે આરતી કરવી તે ખૂબ જ ફળદાયી છે.\nઆરતી કરવાની સાચી રીત\nપૂજામાં થયેલી ભૂલ કે કોઈપણ પ્રકારની ખામીઓને દૂર કરવા માટે આરતી ઉતાર્યા બાદ આરતીનું વિશેષ મહત્વ છે. ઘર હોય કે મંદિર, દિવસમાં બે વાર સવાર-સાંજ ભગવાનની આરતી કરવી ખૂબ જ શુભ હોય છે. આરતીમાં પ્રથમ મૂલ મંત્ર દ્વારા ત્રણ વાર પુષ્પાંજલિ કરવી જોઈએ અને ઢોલ વગેરેની મદદથી વિષમ સંખ્યામાં દીવાઓ પ્રગટાવીને આરતી કરવી જોઈએ.\nઆરતી પહેલા અને પૂજાની શરૂઆતમાં શંખ ફૂંકવાનો પણ નિયમ છે. એવું માનવામાં આવે છે કે પૂજા પહેલા શંખ ફૂંકવાથી વાતાવરણમાં રહેલી નકારાત્મક ઉર્જાનો નાશ થાય છે. અને પર્યાવરણ શુદ્ધ થાય છે. તેથી પૂજા કર્યા પછી આરતી સાથે પૂજા પૂર્ણ કરવી જોઈએ. તો જ પૂજા પૂર્ણ માનવામાં આવે છે. મનમાં ભગવાનનું ધ્યાન કરતી વખતે અને ગાતી વખતે પરિવાર સાથે આરતી કરવી સારું છે.આરતી કર્યા પછી તેને આખા ઘરમાં પણ બતાવવી જોઈએ. આના કારણે પૂજા સ્થળ તેમજ આખા ઘરમાં સકારાત્મક ઉર્જાનો વધારો થાય છે.\nઅંતે, પાણીને અગ્નિની આસપાસ ફેરવીને, પછી ભગવાનને અર્પણ કરીને, તેની શક્તિ પોતાના હાથે માથામાં રાખવી જોઈએ. આમ કરવાથી પરિવારના સભ્યો અને આરતી કરનારાઓનું મન શાંત રહે છે અને ભગવાન પ્રસન્ન થાય છે.\nઆરતીની સાચી પદ્ધતિ- આરતીમાં પાંચ અંક હોય છે.\n1- દીપમાલા દ્વારા\n2- પાણીયુક્ત શંખ સાથે\n3- ધોયેલા કપડા સાથે\n4- કેરી અને પીપળા વગેરેના પાનમાંથી.\n5-પ્રોષ્ટાંગ એટલે કે આરતી શરીરના પાંચ ભાગો (માથું, બંને હાથ અને પગ) થી કરવામાં આવે છે.\nજે સ્ત્રી રાત્રે વાળ ખુલ્લા રાખીને સુવે છે, વેદોમાં લખ્યું છે તે સ્ત્રીનું આવું ભાગ્ય.\nફર્નિચરમાં ઉધઈ લાગી ગઈ છે, તો આ સરળ ઉપાય અજમાવો, સમસ્યા જડમૂળથી ખતમ થઈ જશે\nમૃત્યુ પહેલાં જોવા મળતા લક્ષણો.\nશ્રી કૃષ્ણ ભગવાને કહ્યું છે, જ્યારે પણ મંદિરમાં જાઓ ત્યારે આ 1 કામ જરૂર કરજો, તમારું જીવન બદલાઈ જશે.\nઘરના મંદિરમાં લક્ષ્મીજીની આવી તસવીર ભૂલથી પણ ન રાખો, માં લક્ષ્મી થશે ગુસ્સે અને થઇ જશો કંગાળ


પુલવામા આતંકી હુમલો : ભારત કંઇક કઠોર, કડક અને આકરું પગલું ભરવા જઈ રહ્યું છે\nપુલવામા આતંકી હુમલો : ભારત કંઇક કઠોર, કડક અને આકરું પગલું ભરવા જઈ રહ્યું છે : ડોનાલ્ડ ટ્રમ્પ\nFebruary 23, 2019 TV9 Web Desk7 Latest, National, Pulwama Terror Attack, World News 0\nઅમેરિકાના રાષ્ટ્રપતિ ડોલનાડ્ ટ્રમ્પે ભારત અને પાકિસ્તાન વચ્ચે વર્તમાન પરિસ્થિતિને બહુ જ ખરાબ અને ખતરનાક ગણાવી છે.\nટ્રમ્પે શુક્રવારે કહ્યું કે તેમની સરકાર બંને દેશોના સમ્પર્કમાં છે અને તેમને આશા છે કે કાશ્મીર ખીણમાં અશાંતિની સ્થિતિ ટૂંકમાં જ ખતમ થશે. અમેરિકન રાષ્ટ્રપતિએ કહ્યું કે ભારતે આ પુલવામા આતંકી હુમલામાં લગભગ 50 જવાનોનો ગુમાવ્યા છે અને ભારત બહુ જ કઠોર પગલું ભરવાનું વિચારી રહ્યું છે.\nREAD હાઈકોર્ટે આપ્યો ચુકાદો, ખોટા દસ્તાવેજો આપતા આ નેતાનું ધારાસભ્ય પદ રદ\nઓવલ ઑફિસમાં ટ્રમ્પે મીડિયા સાથે વાતચીતમાં કહ્યું, ‘હાલમાં ભારત અને પાકિસ્તાન વચ્ચે બહુ-બહુ ખરાબ પરિસ્થિતિ છે. એક અત્યંત ખતરનાક સ્થિતિ. અમે આ તંગદિલી ટૂકંમાં જ ખતમ થતી જોવા માંગીએ છીએ. ઘણા બધા લોકોને મારી દેવાયા છે. અમે ઇચ્છીએ છીએ કે આ તાત્કાલિક બંધ થાય. અમે આ પ્રક્રિયા પર ચાંપતી નજર રાખી રહ્યા છે.’\nજોકે ડોનાલ્ડ ટ્રમ્પને પણ લાગે છે કે ભારત બહુ આકરું, કઠોર, કડક અને મોટું પગલું ભરવાનું વિચારી રહ્યું છે. ભારત-પાકિસ્તાન બંને સરકારો સાથે થયેલી વાતચીતનો ઉલ્લેખ કરતા ટ્રમ્પે કહ્યું, ‘ભારત બહુ કડક પગલા ભરવાનું વિચારી રહ્યું છે. ભારતે લગભગ 50 લોકોના જીવ ગુમાવ્યા છે. હું પણ આને સમજી શકુ છું.’\nREAD કુલભૂષણ જાધવના કેસમાં ઈન્ટરનેશનલ કોર્ટ ઓફ જસ્ટિસ દ્વારા ત્રણ બાબતે પાકિસ્તાનને ફટકાર\nDugged up roads in name of 'Vikaas' irk Barodians, corruption by VMC alleged\nએકબાજુ યુદ્ધની વાત કરતાં પાકિસ્તાનમાં ભયનો માહોલ, જૈશ-એ-મોહમ્મદ મુખ્યાલયની વધારવામાં આવી સુરક્ષા


Sports Authority of India 35 athletes simultaneously positive, suspense about playing national event | સ્પોર્ટ્સ ઓથોરિટી ઓફ ઈન્ડિયામાં એક સાથે 35 એથલીટ્સ પોઝિટિવ, નેશનલ ઇવેન્ટ પહેલાં ચુસ્ત પ્રોટોકોલ બનાવાયા - Divya Bhaskar\nSports Authority Of India 35 Athletes Simultaneously Positive, Suspense About Playing National Event\nરમત જગતમાં કોરોનાનું સંકટ:સ્પોર્ટ્સ ઓથોરિટી ઓફ ઈન્ડિયામાં એક સાથે 35 એથલીટ્સ પોઝિટિવ, નેશનલ ઇવેન્ટ પહેલાં ચુસ્ત પ્રોટોકોલ બનાવાયા\nએકપણ એથલીટને હોસ્પિટલમાં દાખલ કરવામાં આવ્યા નથી\nસ્પોર્ટ્સ ઓથોરિટી ઓફ ઈન્ડિયા (SAI) બેંગ્લોરમાં કોરોના વિસ્ફોટ થયો છે. અહીં એકસાથે 35 જુનિયર ભારતીય એથલીટ્સ કોરોના સંક્રમિત જોવા મળ્યા છે. PTI દ્વારા પ્રકાશિત એક સમાચાર પ્રમાણે સૂત્રોએ જણાવ્યું છે કે SAIએ 210 લોકોનો કોરોના ટેસ્ટ કરાવ્યો હતો. જેમાં 175 એથલીટ અને 35 કોચ સામેલ હતા.\nતમામને આઈસોલેટ કરાયા\n35 કોરોના સંક્રમિત ખેલાડીઓમાંથી 31માં કોરોનાના કોઈપણ પ્રકારના લક્ષણો જોવા મળ્યા નથી. આવી સ્થિતિમાં, કોઈને હોસ્પિટલમાં દાખલ કરવામાં આવ્યા નથી. દરેકને આઈસોલેટ કરી દેવામાં આવ્યા છે.\nસૂત્રોના જણાવ્યા અનુસાર, જે ખેલાડીઓનો કોરોના ટેસ્ટ નેગેટિવ આવ્યો છે અને તેઓ કોઈપણ કોરોના સંક્રમિત ખેલાડીના સંપર્કમાં આવ્યા નથી તેવા ખેલાડી જ નેશનલ ઈવેન્ટમાં રમી શકે છે.\nSAI બેંગ્લોરે પ્રોટોકોલ પાલન અંગે જણાવ્યું\nSAI બેંગલુરુએ કહ્યું છે કે એ સુનિશ્ચિત કરવામાં આવશે કે કેમ્પસમાં કોરોનાની માર્ગદર્શિકાનું પાલન થઈ રહ્યું છે કે નહીં. તેમણે કહ્યું કે SAIનો મુખ્ય ઉદ્દેશ્ય એ સુનિશ્ચિત કરવાનો છે કે કેમ્પસની અંદર આંતરરાષ્ટ્રીય રમતોની તૈયારી કરી રહેલા એથલીટ્સ ને ચેપ ન લાગે. આ વર્ષની એશિયન ગેમ્સ અને કોમનવેલ્થ ગેમ્સ માટે એથલીટ્સ યોગ્ય રીતે તૈયારી કરી શકે તેના માટે અમે તમામ પ્રોટોકોલનું પાલન કરી રહ્યા છીએ.\nડોકટરોની કમિટી બનાવવામાં આવી\nઆ સમગ્ર કોરોના વિસ્ફોટ પછી SAIએ ડોક્ટરોની એક કમિટી બનાવી છે. આ અંતર્ગત તમામ એથલીટ્સ અને સ્ટાફનું પરીક્ષણ કરવામાં આવશે. આ સાથે દરેકને પ્રોટોકોલનું પાલન કરવાનું પણ કેહવામાં આવશે.\nઆ સમગ્ર કેસમાં સારા સમાચાર એ છે કે ચેપગ્રસ્ત પૈકી કોઈપણ કોમનવેલ્થ અને એશિયન ગેમ્સમાં ભાગ લેનારો એથલીટ નથી. ભારતમાં કોરોના ખૂબ જ ઝડપથી વધી રહ્યો છે.9મહિના પછી દેશમાં એક લાખથી વધુ કેસ સામે આવ્યા છે.


અપેક્ષા અને ઉપેક્ષા | મન સરોવર\nફેબ્રુવારી 15, 2008 at 12:44 પી એમ(pm) gdesai\t1 comment\nઅપેક્ષા એટલે આશા કે ઇચ્છા અને ઉપેક્ષા ટલે અનાદર કે અવગણના. બેઉના આવા અર્થમાં જરાએ સામ્યતા નથી છતાં આ બેઉ વચ્ચે મા દિકરી જેવો ખૂબ ઘાડો સંબંધ છે. આશા અંગે શ્રી કલાપીએ લખ્યું છે કે\n” આશા એ તો મધુર કડવો અંશ છે જીદગીનો\nછેદાયે ના જીવીત લગી એ છેદતાં જીવ જાતો.”\nકારણ અપેક્ષા હંમેશા પોતાનું મુખ ભાવિ તરફ રાખે છે. અર્થાત આ ઇચ્છા કે આશાને સહારે જ આપણે આપણું ભાવિ ઘડતાં રહીએ છીએ.આને જ જિજીવિષા કહેવાય છે. જેના મનમાં જિજીવિષા ન રહે તેના જીવનનો અંત આવી જાય છે. એનો અર્થ એ થયો કે જો જીવન જીવવું હોય તો મનામાં ઓછામાં ઓછી એક ઇચ્છા તો હોવી જ જોઇએ. પરંતુ ઇચ્છા રાખવામાં એક મોટો વાંધો એ છે કે આઅપેક્ષાનું ફળ ભાવિમાં સુખ લાવશેે કે દુઃખ તે જાણી શકાતું નથી.અને જો સુખ મળે તો મન એવા સુખનો ફરી અનુભવ કરવા વધુ લલચાય છે અને દુઃખ મળતાં આંસુ સારવાનો વખત આવે છે.\nજો હોયે ઇચ્છા મન મહીં તો તે ફળે કે નિષ્ફળ થાય ન ફળતાં દુઃખ ઉપજે ’ને ફળે તો મન ફરી લલચાય પરંતુ જો ન હોયે ઇચ્છા એક પણ તો જીવન કદી જીવાય તો તેનો ઉપાય શું?\nતો ઇચ્છા એક જ રાખવી કે હરિ ઇચછાથી બધું થાય. આવી વૃત્તિથી કરેલા કામને જ નિષ્કામ કર્મ કહેવાય છે.અપેક્ષાથી ઉપસ્થિત મનની દ્વિધાનું આ એક જ મારણ છે. ઇશાવાસ્ય ઉપનિષદના પહેલા બે શ્લોકમાં આ જ વાત સમજાવી છે એમ હું માનું છું. ઉપેક્ષા પોતાની નજર ભૂત અને ભાવિ બેઉ તરફ રાખી શકે છે. કવાની મતલબ એ છે કે ભૂતકાળમાં કોઇએ આપણી ઉપેક્ષા કરી હોય તો તે આપણાથી ભૂલાતી નથી અને ભાવિમાં જો તક મળે તો બદલો લેવાનું ચૂકતા નથી.અને જો આપણે કોઇની અપેક્ષા કરી હોય તો તે પણ મળેલી તક ચુકતો નથી.\nઉપેક્ષાથી બચવાના બે સરળ ઉપાય છે એક સહકાર અને બીજો સંયમ. જયારે કોઇ આપણી સહાયની અપેક્ષા રાખે ત્યારે બનતી મદદ કરવી અને જયારે કોઇ તેનાથી બનતી મદદ ન કરે ત્યારે સંયમ રાખી તે વાત ભૂલી જવી. છતાં કોઇ વાર એવું બને કે વિના કારણ આપણી ઉપેક્ષા થાય. આવું થવાનું કારણ શું છે તે કાકા સાહેબ કાલેલકરે એક જ વાકયમાં સરસ રીતે સમજાવ્યું છે.\nઆ માન સોંપવું એટલે કોઇની પાસેથી કશું મેળવવાની અપેક્ષા રાખવી.અને જો એનું પરિણામ આપણી અપેક્ષાથી વિરુદ્ધ આવે તો આપણી ઉપેક્ષા થઇ એવું લાગે. અપેક્ષા હોય તો જ ઉપેક્ષા થાય ને ? અર્થાત ઉપેક્ષાનો જન્મ અપેક્ષામાંથી જ થાય છે. જો અપેક્ષા ન હોય તો ઉપેક્ષા કયાંથી ? મા ન જન્મી હોય તો દિકરી કયાંથી ? જીવનમાંથી અપેક્ષાઓ ઓછી કરવી હોય તો સ્વાવલંબી થતાં શીખવું જોઇએ. હું જેટલો સ્વાવલંબી અને સ્વતંત્ર રહું તેટલો બીજાના સહકારની આશાથી મુકત રહી શકું.અને તો જ મારી ઉપેક્ષા થવાનો સંભવ ઘટતો જાય.\nજીવન જેટલું સ્વાવલંબી અને સ્વતંત્ર બને તેટલું તે સુખી અને આનંદમય બને. વળી જીવનની જરુરીયાતો જેમ જેમ ઓછી થતી જાય તેમ તેમ સ્વતંત્રતા વધતી જાય તેમાં મને જરાયે શંકા નથી.\nસ્મરણ અને વિસ્મરણ\t“સુરતી કે અમદાવાદી”\n1. vijayshah | ફેબ્રુવારી 17, 2008 પર 12:22 એ એમ (am)\nbahuj saras chintan majhaa avi gayi!